
Svagja. 


Na 6. je Lipnja 1488. u večer sjedo spićar Jakob 
Julijan u svojem dućanu i brojio novce, što je preko 
dana uhvatio, kad unutra uljeze trgovac Martin Petrov. 

— Dobar večer, Jakobe, ti premećeš dukate? 

— Jada dukate, dobro i mince. Ovoga puta ne- 
kako za čudo zdrava godina, ne će niko, da se raz- 
bolijeva. 

— To je dapače dobro. Ali ti na tugjoj nevolji 
kiipiš. blago. Što je više bolesti, to je tebi punija kesa. 

— Ne kipim blago ni tako ni ovako, nego je- 
dva da preživem, jer.u mene u dućan niko ne dolazi 
da kupuje za svakidanju potrebu, nego za veliku ne- 
volju, a tebi je lako grnut blago, pošto prodavaš ono, 
bez čega se ni bogat ni siromah ne može proći. U 
tebe valja da dogju svaki dan kupovat: bez kruha se, 
ulja, soli, vina i drugijeh sličnijeh stvari ne može, 
borme, živjet. 

— To je sve istina, ali nije ni moj dućan jedi- 
ni u građu. Ima nas toliko, da imamo, kako ZLaš, i 
svoju bratovštinu. 

— Baš, kad si tu vašu bratovštinu spomenuo, 
reci mi, što piše vaša matrikula, ko može bit brat? 

— Svak, ko se krsti. 

Dakle kojegmudrago zanata? 

— To ne. Nazad 38 godina mi smo se dućan- 
džije sastali i dogovorili, da ustrojimo za nas poseb- 
nu bratovštinu. Izradili smo ustav, ponijeli ga Malom 
Vijeću na odobrenje i bio nam je odobren. Pošto je 

glavni predmet naše trgovine ulje, zvali smo se u po- 
četku bratovština uljara, ali smo vidjeli, da ima i dru- 
gijeh trgovaca, koji se tim ne bave, te smo promijenili 
ime i nazvali se bratovština dućandžija. 

— Regbi dakle, da svaki trgovac može biti vaš 
brat? 
— Uprav zato sam ti otoič i reko, da može bit 
naš brat svak, ko se krsti. 

— Kad je tako, i ja bi se mogo upisat. 

— A zašto ne? I ti si trgovac, kako i svi ostali. 

— Pa dobro je. Ja ću se drage volje upisat. Sa- 
mo mi reci, kako se imam vladat? 

— Prijavi se starješini. On će te ubilježit u brat- 
stveni imenik, a platit ćeš u ime upisarine starješini i 
sucima, kojih ima dva, svakomu po šest groša, a u- 
naprijed ćeš plaćat svake godine njima po groš na 
glavu, kako i svaki drugi brat. 

— Puno me veseli. Odavna sam na to ahe 
šljo, baš ti hvala, da si me naputio. Sutra ću se od- 
mah prijavit starješini, te se nadam, da ću u Nedjelju 
sjedat u crkvi zajedno s ostalom braćom. ' 

— 1 meni je drago. Neka nas je više. U Nedje- 
lju ćeš bit s nama na misi u cikvi sv. Luke na Plg« 
čama. To je crkva naše bratovštine. : 

Jakob nije dospio da odgovori, jer u dućan ba- 
nuše Marin Mihov Radonjić i Andrija Bratičević, a 
objegrlice pozdraviše Jakoba : 

— Bog pomogo, Jakobe! 

— I tamo i amo, ako Bije da! A okle tako vi 
dvojica ? 

— Bili smo se malo prošetat put Ploča; pa smo 
ti se došli javit, prije nego  pogjemo na večeru. 

U to će Martin: 

— Baš ste. u dobar čas naljegli, sutra će se Ja- 
kob upisat u našu bratovštinu. 

— I pravo je, odgovori Andrija. Kad smo svi 
trgovci tu, neka bude i on. 

Marin pruži Jakobu ruku i reče: 

— Čestitam ti, da si u naše kolo uljego. 

— Duše ti, Jakobe, reći će Martin, daj mi masti 
i pero, da napišem jedno pismo prijatelju Kotruljiću 
u Rimini. 

Jakob skine s police pero i mastilo te pruži Mar- 
tinu, pa pokazujuć mu rukom na stolac u desnom ku- 
tu dućana, reče: 

— Evo ti pera i masti, eno ti mjesta pa sjedi 
i piši. 

— Oho, progovori Andrija u šali, otkad je naš 
Martin naučio pisat? 

— Prije nego si ti zno.i čitat, gosparu Andro! 

— A što znaš ti? *) osorno osu Andro. 

— Znam koliko i ti, kratko mu osječe Martin. 

— Lažeš kako pas, veće mi su djetići znali ne- 
g0 ti i osao ti otac, razviče se Andro. 

Martin ga pogleda k6 da će ga presjeć okom, 
pak će: 

— U mene je otac bio dobar človik, kako i 
Stipko Rogunović, te nije nosio u ubruscu sardjele, 

Marin Radonjić, koji je dotad samo slušo kako 
se ova dvojica nagone, plane, kad je čuo, da Martin 
spominje Rogunovića, njegova tasta, lupi prdeljuskom 
Maniina, pak će: 

*) Ove su i sve ostale u ovoj slici podvučene riječi bile baš 
ovom prigodom od gornjih osoba ovako rečene, kako ih napisah. 
Iznosim ih u ovoj slici ne toliko radi njihove meritorne vrijedno- 


sti, koliko radi jezika. A da su ovako rečene svjedoči nam kodeks 
>Lamenta de intus 1488«. 

— K...in lotre, k...in sine, k...in spurja- 
ne, pod šalom učinjen, bolji mi su kmeti nego li ti, 
a Stipko je Rogunović bolji čovjek nego što je bio 
ivoj otac! 

Martin je hotio odgovorit udarcem na udarac, ali 
se umiješa Andro i rastavi ih veleći: 

— Što činite ljudi božiji večeras? Mene biju 
slane kite po obrazu od stida gledajući vas kako se 
tu nagonite i tučete u tugjem dućanu, a da bi zašto, 
ne bi ni žalio, nego poradi vaše obijesti i metiljave 
pameti. : 

. Martin se na to na nj izdereči: 

— Nijesi ni ti pamet svega svijeta u tvoju tikvi- 
nu začavlio, pa da mi tu dolaziš svjetima i zakonima. 
Lako se tebi jogunit, kad tugjim zubima kruh jedeš. 
Po vas dan ništa ne radiš no se baniš po gradu i is- 
pod prozora Jeluše Franove ko intov kad vidi intušu 
a ne zna da je to ludost, jerbo se lud rodio, taman 
ko i ti. 

— Hvala ti Martine! Na taj mi lijepi način za- 
hvaljivaš, što sam te obranio, da ti Marin ne izguli 
bradu. Nijesam se zaisto tome nado. 

— Ako se nijesi nado, sad sičuo i progji me se, 
jer ti ja nijesam tvoj svekar, što te hrani i oblači. 
Ala baš /ud ti je oni magarac svekar i tebe ne bih 
za dobra djetića držao! ' 

Sad se umiješa i Jakob: 

— Znate li, koja je: Dosad sam slušo i mučo, 
ali je više dosta. Moj je dućan za prijatelja i mirnih 
ljudi, a ne za kavge i prepirke. Ne ću više ni riječi 
da čujem, a komu je što krivo, eno mu suda, pa ne- 
ka tuži, pravda je za svakoga. 

Martin se na to diže, te prijeteći šakom Marinu reče: 

— Ne ću se više ovdje nagonit, a vidjet ćemo 
se na sudu, baš kako Jakov govori. 

— A ne ću ni ja preko noći zaboravit, vjeruj mi 
Martine, zaprijeti Andrija, i ti ćeš odgovarat na Sudu 
za ono, što si mene uvrijedio. 

Na to se svi razigjoše, a Jakob ostane sam u 
svome dućanu, čudeći se i krsteći, s čega su se ona- 
ko svadili i potukli, pa će sam sobom: 

— Ako izagju pred sud, ko što za stalno hoće, 
zaisto neka mi osijeku nos, ako bi ja umio svjedočit 
o začetku kavge i tučnjave! Ostario sam, ali ovakoga 
čuda još ne vidio ! 


Sutra su dan bili zaposleni kriminalni suci sa 
na čelu Nikšom Ranjinom i kanćelijerom Franom Men- 
četićem oko dvije rasprave. 

Prva je bila vrhu tužbe Martinove proti Marinu 
Radonjiću, a druga vrhu tužbe Andrijine proti Martinu. 

Jakob je, naravno, bio glavni svjedok, ali ni sam 
nije zno kako da ispriča početak svagje. Napokon 
reče, da mu se čini, da je stvar ovim počela: 

Andro je reko Martinu: »Svinjo što ti znaš ?« 

A Martin da mu je odgovorio: »Svinja nijesam, 
dobri sam človik kako Stipko Rogunović, a svinja si 
ti i od svinje rogjen«. Poslije da se dogodilo sve ono, 
što smo gori vidjeli. 

U tovijerni. 


Bilo je to na 21 Lipnja godine 1498. 

U tovijerni su Bratuta Gradojevića na »prijekom 
putu« večerivali meštar Angjulo crevljar te meštar Pa- 
sko Petković i njegov radnik Ilija Kotoranin takogjer 
crevljari. Jeli su pečenih srdjela i mladoga luka a pi- 
li su domaćeg župskog vina. Svojski su pregnuli, ko 
da se intače, ko će prije izjesti. 

Meštar Pasko otre rukavom usta, uzme bokaru te 
prigne, pa kad se napio, pruži je Bratutu, koga su — 
budi mimogred rečeno — zvali »Gradoje«. 

— Toči Gradoje vina, evo se presušila! 

— Gradoje, — kad su ga oni tako zvali, zovi- 
mo ga i mi — koji je iza drugog stola sjedo i na- 
pola zaspo, protegne se, protre oči, pa dohvati iz Pa- 
skove ruke bokaru, te je stavi pod bačvu da se napuni. 

— Što si večeras zamuknuo Ilija, zapita Pasko, 
oli te zatravila kakva lijepa diklica ? 

— Zatravila me, meštre, moja i tvoja današnja 
nesreća, a čudim ti se, što me pitaš, kad i sam znaš, 
u čemu smo i jaitii meštar Angjulo treći. 

— Pravo govoriš Ilija, upane mu u riječ Angju- 
lo. Dobro su naši stari govorili: Ako ne će čovjek na 
zlo, a ono će zlo na čovjeka. 

— Dok su se oni ovako razgovarali, Gradoje je 
naćulio uši i svaku njihovu riječ pomnjivo iišo, pa 
kad je vidio, da su prestali, zapita: 

— Ma, duše ti, meštre Ilija, sve nešto slušam a 
ni riječi te ne razumijem. Vidim vam svijem na licu, 


m. 


da vas nekakve grdne misli razvukuju, ima se bit ne- 
što grubo dogodilo? 

— Reko sam maloprije, dragi Gradoje, da čo- 
vjek bježi od zla, ali zlo trči za njim. 

— I stigne ga prije nego se on i nada, nadoda 
Angjulo. 

— Ama, ljudi, sve večeras nešto mrsite, ne bi 
vas ni najviši mudrac od svijeta razumio o čemu ni 
zašto. Vidim, da ste negdje u grdnu rabotu zapali. 
Vjere ti, meštre Pasko, pričaj što bje, ne tegli mi tvo- 
jim mučanjem zdrave iz glave zubove! 

— Nije baš tako grdna stvar, ko što je oni gra- 
de, ali nagjosmo posla bez posla. Eto ti.što bje, od- 
govori mu Pasko. 

— Sutra nas valja hodit pred sudije svjedočit, 
eto što je, nadoda Ilija. 

— Ako nije drugo...... 

= aan nije baš tako pogan poso. Znam i 
ja to, moj Gradoje, ali samo kad promislim, da imam 
u onu kuću uljesti, sježim se. A opet navalija radnje 
u dućanu, a tamo nam valja dangubit i to ko zna ko- 
liko, jer u sud kad hoćeš, a iz suda, kad te pušte. 

— Tako je. Ali bez svjedoka nema suda. I ja 
ću ti rijet jednu našu staru: Ne bje kriv oni, što zlo 
uradi, no _ oni, što vidje. A bili mogo znati, o čemu 
imate svjedočit, završi Gradoje? 

— O mučnoj raboti. Nijesu to čeljad našega so- 
ja, pa da rečemo bilo je to i to; vidjeli smo tu i tu, 
čuli smo tako i tako. No, brate moj, pobila se vlas- 
tela izmegju sebe, a vlastela se pobila a vlastela su- 
de. Za veliku se nesreću mi tu desili, pa sad valja 
svaku riječ izmjerit, ko da se na samrti ispovijedaš i 
triput promozgat pak onda rijeti. Kad se o vlasteli ra- 

di, ako tei malo uhvate, da vrljaš, lako da mješte 
izać kud si uljego, osvaneš s onu stranu brave, od- 
govori mu Ilija. 

Gradoje prigje k vratima, pogleda po ulici ima 
li gdje ko, pa kad vidi, da nema nikoga, zatvori vrata, 
vrati se k stolu, uzme bokaru te je napuni, pa je uz 
riječi »ovo na moj račun«, postavi na stol, te će: 

— Sad smo sami, niko nas ne čuje, ali ipak 
govorimo polako, jerbo danas i miri imaju uši. Dakle 
koja su se to vlastela pobila i zašto, pričaj Ilija! 

lija se napije pa se nakašlja, nasloni čelo na 
ruku, da bolje sabere misli, pak će Pasku i Angjulu : 

— Slušajte i vi pomnjivo, da budemo sutra sva 
trojica isto govorili; ako vidite, da sam što pogriješio, 
popravite: bolje ovdje, nego onamo — i pokaže ru- 
kom put Dvora, pa nastavi: 

— Radili smo ja i meštar. u dućanu, a k nama 
je došo meštar Angjulo, da zaimlje jedan nož. U to 
evo ti gospara Vlaha Gjivova Gundulića te se sto 
s nama razgovarat, kako je njegov običaj. Suproć na- 
šemu dućanu vrata su kuće gospara Šiška Menčetića. 
S nama je gospar Vlaho postojo, što bi došo s Ploča 
na Pile. Otole se uputio put doma. 1 on stoji u istoj 
ulici, samo malo uzgori. Netom se je od nas odale- 
čio desetak koraka, počeo je trčat i vikat. 

— Zaboravio si, Ilija, da je sve vrijeme, što se 
je gospar Vlaho s nama razgovaro, stojo gospar Šiško 
u dvorištu svoje kuće, a kad se Vlaho uputio, on se 
za njim zatrčo i nešto mu prijetio, primjeti Pasko. 

— Imaš pravo, meštre, baš je tako bilo. Kako je 
gospar Vlaho trčo, onako se zaputio u plašt i panuo. 
Tad ga gospar Šiško zgrabi i zaviče: »Sad ću ti dat, 
što te ide, pasji skote«! 


— A držo je goli nož u ruci, jesi li i ti vidio, 
zapita Pasko? 

— Jesam. Gospar se Vlaho nekako podigne, a 
tad ga gospar Šiško zgrabi za prsi i pritisne pri mir, 
pa ga udari nožem. 

— Aj, aj, čudne bruke, upade u riječ Gradoje. 
A kako ga je udario, je li ploštimice, oli tilutice, oli 
oštricom ? 

— Oštricom, brate, dapače je gospar Vlaho iz 
svega grla zaviko: »Ajme, ubode me«!*) 

— Pogji vraže, nalet ie bilo! uzdahne Gradoje. 

— Nekako ipak — nastavi Ilija — uspije gos- 
paru Vlahu, da digne gosparu Šišku nož iz ruke. U to 
doletješe iz doma oba brata gospara Vlaha, gospar 
Marinko i gospar Marin s golim sabljama u ruci. Na- 
vališe na gospara Šiška i raniše ga, a bili bi ga na- 
grdili, da nije pobjego u ulicu »Megju velike crevljare«. 

— A je li to još ko osim vas vidio, priupita Gra- 
doje? 

— Bilo se počelo kiipit čeljadi, jer je gospogja 
Mara, žena gospara Šiška, vikala s prozora: »Jeda ko- 
ga za Boga, trojica ubiše jednoga«; ali je u toliko on 
već bio pobjego, pak ne znam, je li još ko “vidio. A 
ako je ko i vidio, vidio je samo Sema a početak ni- 
je niko osim nas. 

— Ma da s česa su se to pobili, opet će Gradoje? 

— A ko zna njihove gospodske posle, |opazi I- 
lija! 

— Vala čudo! Bog im je dao mudru pamet is- 


pod kape a duboke knjige u šake, pa se tako po pu- 


tu grde, ko što ne bi ni mi prosti gragjani. 


*) Riječi, koje je uprav Vlaho Gundulić zaviko, a nalaze se upi- 
sane : «aime vbodeme!» u kodeksu «Lamenta de intus 1498.» 

— Moj Gradoje, ne znaš ti, što svega ima na 
svijetu! Možebit, da su se baš s tega i pobili. Oni se 
odavna ne gledaju dobro, a po gradu se govori, da 
je svemu uzrok, što gospar Šiško sačinja nekakve pje- 
sni, pa da je u jednoj pjesni zakinuo vjerenicu go- 
spara Vlaha, primjeti Ilija. 

— Eto ih tamo, pa neka se kolju, kad nemaju 
drugoga posla, reče Pasko. 

— Neka se kolju, ako hoće i prekolju, samo ne- 
ka nas siromahe puste u miru, neka nas ne miješaju 
u njihove posle, opazi Angjulo. 

— Tako je moj meštre Angjulo, dobra ti je, na- 
doda Gradoje. 

— Ala te, ljudi, sad ustanimo, pa da malo za- 
spimo, valja u jutru bit bistre pameti, reče Ilija. 

— Hajdete s Bogom, i ja ću zatvorit dućan pa 
poć malo počinut. A suira ćete mi pripovidjet, kako 
je stvar svršila, završi Gradoje. 

Svi ustadoše, rukovaše se s Gradojom, pa put 
doma. 


Kad su se sutradan u večer sastali gornji prija- 
telji, zapita Gradoje: 

— Kako je bilo, Ilija, jutros tamo? 

— Malo iza ručanjeg doba, evo ti u nas u du- 
ćan čauša, da idemo u Dvor. Znam više, što je. Pre- 
krstio se, preporučio Bogu pa hajde. Za mnom idu 
oni dvojica — pokaže na Paska i Angjula. Sve mi, 
brate, putem noge klecaju. Došli gori pred jednu dvo- 
ranu. Tu nam rekli, da čekamo, dok nas zovu. Mi 
sjeli pa čekamo, a ja udrio u duboke misli, sve ih 
kiipim, da zapamtim, kako ću jezgrovitije govorit. 
Zazovu me. Od miike mi se okrenula kapa na glavi. 

Uljegoh u dvoranu. a ona mi se sva naokolo okreće, 
Tie mi pod nogom izmiče, ko da propadam u zemlju. 
Smeo se, brate, ko da sam zapo u sred pakla. Sre- 
ćom pozno me gospar Miho Bona — a on je glavar 
suda. Bit će me vidio smetena, pa mi reče: »Stupi 
naprijed, Ilija, što se bojiš, ne ćemo te objesit«. Ne- 
kako se malo na te riječi razabrah, te pristupih bliže. 
Prepoznah sve sudije, a bili su, osim gospara_ Miha, 
gospar Andro Červa i gospar Lore Sorgo. Najprije mi 
se činili zaklet, pa me onda pitaju, što znam od si- 
noć. Ja im pripovidim, ko i tebi sinoć ovdje, samo 
ne onako slobodno, nego sve riječ po riječ izbrojeno 
i odmjereno. Iza mene su zvali njih dvojicu. I oni su 
rekli isto kako i ja. Iza toga smo izišli, te _ ne znam, 
što je poslije bilo. 

— A ne znaš kako je svršila pravda, zapita Gra- 
doje? 

— Znam ja, upane Pasko. Maloprije sam bio u 
gospara Vlaha doma, da ga pitam, kako je, pa mi je 
pripovidio, da su osudili njegovu braću Marinka i Ma- 
rina na 20 dana tamnice, a gosparu Šišku da su u- 
darili globu od 12 perpera. 

— A kako je Vlaho, meštre, upita Ilija ? 

— A leži, jerbo je ranjen nožem u prsi. Ali i 
gosparu Šišku nije bolje. Pripovidio mi je njegov za- 
postat, da i on leži, jer je uboden u lijevo rame, a 
osim toga, kako je zgrabio jednomu od njih sablju, 
porezo se po prstima i po dlanu desne ruke. 

— Što ko ište, to i nagje. Daj ti nama Gradoje 
još bokaru vina, da se napijemo, pa ćemo na počinak, 
reče Pasko. 

— Baš ću se ljudski napit, doda llija, eda _istje- 
ram ovo strihe iz mene. Još se od jutros tresem. 


_u— 
— Pij, Ilija, pij, vino će ti istjerat strahu i na- 


tjerat dobru volju, osokolili ga Gradoje, te donese bo- 
karu, š njome se obrediše, pa se razigjoše. 


Na straži. 


— Pripovigji nam štogod, da ne zaspimo, reći 
će desetnik Bartol Poljak, udarajući na riječi poljački 
naglasak, bombardijeru Vlahu Zagrepčaninu, koji su 
zajedno sa još drugom četvoricom jedne zimske noći 
godine 1517 čuvali stražu kod vrata od Pila. 

— Što ću ti pripovijedat? Ragje slušaj kako na 
dvoru pljušti kiša i zavija vjetar, ko da je sudnji dan. 

— Ovo i jes vrijeme za priču i pjesmu, oglasi 
se Nikola Mladosović, Konavljanin. 

— E pa kad ne će Vlaho da priča, dok se on 
nakani, zapjevaj ti Nikola štogod, opeć će Bartol. 

— Hoću, ako će za mnom i Gjuro, odvrati Ni- 
kola i pokaže rukom na Gjura Kovača. 

— Ela baš zapjevajmo, da razbijemo san, pro- 
govori Gjuro protežući se. 

— Ja ću držat, a ti dovedi za mnom, na to će 
Nikola. 

— Samo ne podiži vele, odvrati Gjuro, nahlagjen 
sam, pa mi je grlo malo izmuklo, te se bojim, da u 
visoko ne bi mogo za tobom dovesti. 

Dok je on govorio, Nikola je već skinuo s ča- 
vla gusle i ugagjo ih prama glasu. 

— Jesi li? zapita Gjura. 

Gjuro se nakašlje, opljune pak će: 

— De, počni! 

Nikola progje dva, tri put gudalom po strunji, 
osovi glavu, pa začne, a Gjuro za njim: 

»Ha...a...a prva je pomozi nam Bože..e...e 

»A. druga je hoće ako Bog da...a...a 
»A treća je priskoči nam sreća...a!« 
— Dobro sie, vjete mi! Dobro dovagja Gjuro, 
a lijepo podiže Nikola, povlagjuje im Vlaho. 
— Bi ja, božja vjera, i još podigo, no se bojim, 
da ne će Gjuro za mnom dovesti. 
— Pa hajde da kušamo, pjevaj dalje! Gjuro će mu. 
Nikola opet progje gudalom nekoliko puta po 
strunji, pa izvije koliko ga je grlo nosilo, a Gjuro ga 
prati: 
»Dva se mlada na livadi ljube 
»Jedno junak a drugo divojka. 
»Ko prohodi svak divojku. budi 
»A junaka niko ne smijaše, 
»Jer on ima orla pobratima 
»Kudgod leti ter ga uzgred budi 
»Ustaj gori pobratime vrli 
' »Ter divojku desnicom zagrli !« 
Kad dospješe, sva družina udari u pljeskanje i 
povlagjivanje, a neki u prosugjivanje pjesme: 
— Kud će spat, kad je mlada djevojka kod nje- 
ga, ne probudio se da Bog da nikad! 
— Bit će bio umoran, pa ga san prevario! 
— Pa lako mu je bilo spat, kad ima orla pobra- 
tima: čuva ga oro. 
— Ko i tebe jej! Pripovigji, vjere ti, kako se 
ono prepade od jeja, reče Vlaho Nikoli. 
Nikola objesi gusle, gdje su i bile, pak će: 
— Ej čudna junaka u tebi, a ti se zar ne bi 
prepo »! 
— Kako to bje? Kako se to prepade? danu da 
čujemo, oglasi se više njih skupa. 
— Vala ljudi, nikad se u životu tako grdno ne 

prepadoh: ne ostade gjavolja kap krvi u meni! Neg- 
dje baš u ovo doba taman nazad 13 godina, kad 
sam još bio u Konavlima u »Sokolu« pito za dopust 
u ondašnjeg kastelana gospara Ilije Červe, da me pu- 
šti u selo. On mi dopušti. Digoh se ja u prve koko- 
te, te put Mrcina. Ja uprav kod one velike stijene, 


gdje zavija »kneži put«. Tmasta noć, tek se slabo što- 


god razabire. Kad od jednom podalje od mene nešto 
grdno stenje. Upro očima put onamo, okle glas dopi- 
re, kad nešto malašno produgasto trči, a na temu ne- 
što još manje jaši i kako grdno stenje, sve bi vrago- 
ve iz pakla istjeralo! A meni raste kapa na glavi. Ho- 
ću da se prekrstim, a ne mogu. Misli ja, eto ti me 
tu, jutros pogiboh ko nigdje niko, jer — Bog i duša 
— lako je s živijem vojevat, ali te ja hoću s mrtvijem! 

— Pripovijedo mi je i Pero Inginić, da se onuda 
svegj štogod čuje, presječe ga Vlaho. 

— Stan' na kojoj si, sad ćeš čut, nastavi Nikola. 
Zgrčio se ja ko dvije pare u ćesi, opšešario šakama 


«stijenu, pa čekam moj zadnji čas. U neke se ono za- 


ustavilo i manje stenje. Razabrah se malo, te dohvatih 


oviši kuk, pa u ono što je jahalo bum, zgodih ko iz 


arćibusa, te otole bjež što su me igda noge nosile, 
ali ne više u selo, no nase u tvrgjavu. 

— A vidje li što pogodi? zapita Vlaho. 

— Čuješ, da je bila tmica, jedva se što razazna- 
valo, a sve i da je bila vedrina ko riblje oko, ne šćah 


razaznat u što _pogodih, jer mi strah oči zamliječio. 
No poslije, kad je razdanilo, nikako se umirit, sve 


smišljaj i promišljaj, što bi ono čudo moglo da bude. 
Bregj da vidim što je —- a mrtvi znam da ne će po 
danu — odvuci se ja onamo, ne bi li vidio, u: što 


sam kamenom zalijepio. I zbilja sam se od čuda tri- 

put prekrstio. Znate li što je bilo? Jej uzjašio na ze- 
ca, pa ga kljuje u glavu i stenje, a zec trči i nosi ga. 
Nagjoh zeca raskljuvane glave, a jeju sam ja kukom 
razmrsio vrat. I tako ti se ja najprvo iskrivi od straha, 
a potla uhvati bez miike zeca i jeja. 

— Lijepa lovina! primjeti Vlaho. 

— Lijepa al'i vražja! Ne bi onaki strah podnio 
za po careva grada! 

— Ala ga lijeva večeras, braćo! uzdahne Gjuro, 

— I kiša i vjetar, zla godina da ne može bit gora. 

— Duše ti, Nikola, kad si baš začeo pričat, pri- 
čaj či dalje! reče Vlaho. Maloprije si spomenuo gospara 
Červu. Što je ono bilo š njim, kad je bio kastelan u 
»Sokolu« ? 

— Zvala ga vlastela na pravdu! 

—- A zašto? 

— Zašto je zakon tako hotio! Gruba je služba 
gori u pustinji a strog zakon! Dosadno je tamo, da 
Bog sačuva, a velika odgovornost, nadasve za kašte- 
lana. Hrana ti je: slanina, sir ulje, grah i kruh. Unutra 
ima peć, a »grčka je gustijerna« vazda puna vode. 
Stražara ima vazda 15 do 16. Poso ti je čuvat stražu, 
pripovijesti, pjesme, čišćenje lumbarada i — spanje. 


Ženska ne smije unutra zavirit, pa lijepo da je kne- 


ževa žena, jali kći. Ne čuješ ni okle ništa, osim gdje- 
kad po danu zvono s tornja, što znači, da se neko 
približa tvrgjavi, a po noći rastegnuti oglas stražara, 
koji viče da ne zaspi. Po jednoga od straže kaštelan 
gdjegod pušti, da za malo vremena sigje u Podgragje 
ili u Mrcine. I to ti je sve! Ćorava služba, braćo! 

— Valja da je što teško gospar Červa skrivio? 
priupita Vlaho. ' 

— Po svetomu Vlahu došla mu žena s djecom, 

a on je primio ko muž ženu, i eto ti zato upo u ru- 
ke pravde. 

— Da ko je to prosočio, kako su za to obaznali 
u gradu? 

— Svugj se nagje kakav Juda, pa i megju na- 
ma. Za dobar dinar izdo ga vlasteli Živko Petrojević. 

— Oni iz Zatona ? 

— On. I našega ti gospara Červu kazniše. 

— A znaš li koliko i kako? 

— E, moj dragi, kazne se gospodske ne inogu 
znati. Ali sam ja po slučaju obazno, biva načuo, kad 
su se neka gospoda na jednomu mjestu razgovarala a 
mene ne opazila, da su ga lišili za pet godina, svih 
gragjanskih časti. Ipak su ga opet odmah nakon je- 
dne godine dana radi njegove dobrote i valjanosti 
pomilovali. 

— A kažu, da je dobar ko kruh? 

— Dobar, brate, ko andio s neba, a lijep ko 
najljepša djevojčica. Još kažu, a ja se u to ne razu- 
mijem, da sačinja lijepe pjesni na latinskom jeziku. 

— Ko od dobra roda i plemena! Gdje ti je po- : 
kojni gospar Lambro, njegov otac! Je li ono bio du- 
ša od čovjeka! Jedanput je bio i knez. Bit će blizu 
dvaesgodišta da je umro, laka mu zemlja! 

— Ima, čovječe, i trideset! Moja je majka u nje- 
ga služila. On je umro, kad sam ja imo deset godi- 
na, a meni ih je sad četrdeset, pa sračunaj! 

— To je bilo dakle....... osamdeset i. i« 
sedme, dobro govoriš, ima eto uprav trideset godišta, 
Ko bi reko?! Moj Bože kako godišta lete! 

— Što je ono, čujete li? zaviče Bartul i 'gjipi 
na noge. 

— Što je? Što bje? svi pitaju. 

— Ko da čujem konjski bahat. 

Svi se. napregoše, pa iišaju, ne bi li što čuli, 
ali osim zavijanja vjetra i pljuštenja kiše, ne mogahu 
što drugo razabrat, 

— Tebi se pričinilo, Bartole, oglasi se prvi Ni- 
kola. Ko bi božji sad na ovu uru po ovakoj rgjavoj 
godini izlazio bez velike nevolje iz kuće? 

— Bit će me uho prevarilo! umiri se Bartol, kad 
se i on uvjerio, da se ne čuje van kiša i vjetar, pa 
nastavi: »Valja pri ovakom nevremenu naćulit uši ko 
zec; ima svake čeljadi!« 

— Istina, potvrdi Nikola, znaš što govori naša 
stara poslovica: »Bona guardia schiva rea ventura« 15) 

— Tako je! zaklima ostala družina glavom u 
znak povlagjivanja. 

Na to sjedoše svak na svoje mjesto i zamukoše, 
pa prisluškivahu bijesneću harmoniju, sastavljenu iz 
visokih akorada zviždajućeg vjetra, monotonog glasa 
pljušteće kiše i dubokog basa uzrujanog mora, koje 
se o Penatur, Lovriienac i Bokar doli u Pilama razbi- 
. jalo. Samo kad i kad, kad bi za čas micu jenjala ova 
sila prirode, dopro bi do stražarnice otegnuti glas nji- 
hova druga — straže — s Lovrijenca ili s Bokara. 

I vijerni stražari dubrovačke slobode stajahu u 
ovoj strašnoj noći ko kameni kipovi, mirni, ozbiljni, 
nepomični,...«« 1 : 

Nakon odulje stanke prvi će Nikola: 

— Jadan, ko je noćas na moru! 

.— Jadan. i nevoljan! Okušo sam ja to lanjskog 
Magja, oglasi se Dragoje Držić, koji je do tad mučo. 


*) »Dobra straža oslobagja od svake nesreće«. — Stara dubro- 
vačka poslovica. "aa 

— Dali si i ti bio s galijom Miha Bone? za- 
pita ga Nikola. 

— Jesam i jedva sam živu glavu iznio! 

— Pripovigji nam štogod o temu, imena ti, Dra- 
goje! obrati se k njemu Vlaho. i 

— Prosuo se lani baš negdje u ovo doba po 
gradu glas, da nekakav Bumbardilo, kako li se ono 
zvo, jedri s velikim galijunom i da hvata naša drije- 
va gdjegod koje ugleda. 

— Aha, nije Bumbardilo, nego obijestni Španjo-: 
lac Don Petar Bobadila, popravi ga Bartol. , 

— Oli tako oli ovako, našoj pomorskoj trgovini 
nije do mirno plovit. Vlasteli dozlogrdilo, te, kako svi 
znate, lani na početku Magja, pošalju četiri galijuna 
su 150 ljudi na svakomu a pod zapovijedi gospara 
Miha Nikolina Bone, da ulove toga pustolova, gdje- 
god ga zateku. Na jedan od ovih brodova bio sam 
se ukrco i ja. Sreća nam zapjevala, te ga stigosmo 
doli u Grčkoj. Zarobismo jedan njegov brod pun mor- 
nara. Kad smo se vraćali put Dubrovnika, zateklo nas 
nevrijeme, e svi mišljasmo, nikad se više ne ćemo u- 
hitit kraja. 

— Da Bog sačuva svakoga brata kršćanina olu- 
je na moru! presječe ga Nikola i strese svim tijelom. 

— Pa se i gosparu Mihu dogodila crna isto ka- 
ko i gosparu Cervi. 

— Čuo sam i ja nešto, da su ga kaznili zato što: 
nije uhitio Bobadilu, već ga puštio da pobjegne. 

— Govore da je zato, a Bog sam zna njihove 
gospodske posle! 

Opet nasta muk. 

— Regbi da sad malo manje daždi, probije muk 
Gjuro. : 

— I dosta manje! Nema ni pola kiše, ali vjetar 


ne će da popušti; ako nije jači, nije ništa slabiji od 


maloprije, odgovori Vlaho. ' 

— Zaisto se ne spominjem ovake noći odavna, 
progovori Nikola. 

— Ja se spominjem i gore, nastavi Vlaho. Kad 
smo nazad deset godišta bili na glavnoj straži na 
Sponzi, potop, braćo, živi potop. Navalila voda u stra- 
žaru, a kad je pokojni Nikola Kerasović otvorio vrata, 
da se izlije voda, omalo ga nije voda za sobom za- 
nijela. Jedva se suzdržo ! 

— Ala je i on ćoravo poginuo! usklikne Nikola. 

— Ono ga ubi Bunošić, ako se ne varam? za- 
pita Bartol. 

— Ja sam tu bio kad se ono dogodilo, a volio 
bi za živu glavu da nijesam, odnijelo mi je deset go- 
dišta života! 

— A kako se baš ono dogodilo? Čuo sam na 
sto načina pripovijedat, ali ti ćeš najbolje znat, kad 
si tu bio, priupita Bartol Vlaha. 

— Bilo nas je četrnajsterica. Vježbali smo se u 
Posatu na Pločama pucanjem iz arćibusa. Ispalismo 
svi, a Nikola se — Bog mu se smilovo duši — po- 
digo da vidi, jesmo li dobro nišanili, kad u to iza 
njega puče nečiji arčibus, a on pljus potrbušice na 
zemlju. Nije reko ni »Jesuz«. Na prvi se mah svi sne- 
bismo od čuda. Prvi priskoči k njemu Sladoje Aligre- 
tić, ali što ćeš, mrtav, pa mrtav: zrno ga pogodilo u 
sred srca. A nesrećni Marin plače ko malo dijete i 
viče: »Ajmeh meni, ubih najboljeg prijatelja! Sto ne 
ubih sebe«!? 

— Jeli to onaj brijač, Marin Bunošić? zapita 
Gjuro. 

— On, ori. Pritajala mu se nekako vatra, i uprav 
kad se Nikola podigo, prah primi vatru i puče! 

— A je li bila pravda? 

— Kako nije!1 svi smo svjedočili. 

— Pak? 

— Riješiše ga. A i kako bi drugčije, kad ga je 
nehote ubio? 

— Ne bi se ja ipak rada naći u njegovoj koži, 
ako ima i malo čoečnosti u sebi. Boljet će ga vazda 
dok je živ, gdje ubi čovjeka na pravdi božjoj. 

— Zaisto će ga savjest vazda morit, i ako gaje 
nehote ubio! 

— Aj, družino, mi u razgovoru i ne vidimo, da 
je malo razdanilo, i ako je nebo zastrto oblacima! 
oglasi se Dragoje. ' 

— Brzo će nas doć izmijenit. Vrata se od Pila 
otvaraju i zatvaraju prije nego ijedna druga. 

Oni u riječi, a eto ti danje straže, da ih izmije- 
ni. Dobro se zagrnuše kuntošima, pa na Sponzu, da 
ostave oružje, a otole svak u sebe doma, da se od- 
mori i otpočine od noćnog umora. 

Zavjet. 


Niko je Vickov Boljini vlasnik i kapetan broda »Sv. 


Franćesko« prispio svojim brodom na 20. Svibnja 


1593. iz Mletaka u Dubrovnik. Sutra dan malo pred 


podne dogje k njemu Nikola Gjivov»Buica, daleki mu: 


rogjak po ženskoj krvi, da mu se javi. 
Boljini je sjedo u svojoj sobi pod krmom i pre- 


gledo neke račune, da vidi kako će uspjeti trgovinom,: 


koju je s one strane mora doveo. U to se oglasi Buica: 


— Dobro jutro, kapetan Niko, jesi li zdravo pri- 


spio s brodom ? . 

— O Nikola, ti si, sjedi. Ja zdravo i sva_ moja 
družina, Bogu hvala, a kako ti i tvoji domaći ? 

— Dobri smo svi i zdravi. Jesi li kako putovo ? 

— Baš da se potužim, ne mogu. Pratila me kroz 
cijeli put laka jugovina. Ele vidim, od kad sam se 


zavjetovo, nikad me kakva neprilika ne stigne, svegj. 


plovim kao u pilu ulja. 

— A kakav si to zavjet učinio i kad? 

— Baš sam negdje u ovo doba lani hodio put 
Napulja. Zateklo me nevrijeme, da nikad tako, polo- 
milo mi obje katarke, timun, esam mislio, nikad više 
se kraja uhitit ne ću. Tom sam se prilikom zavjeto- 
vo, da ću, netom uzmogu, učinit jedno dobro djelo. 
Nu do danas, još nijesam imo kad radi velikih posa- 
la, da zavjet izvršim, ali sad ću postat u gradu jedan 
mjesec dana i prva mi je, kad ovi karag iskrcam, da 
izvršim što sam obećo. 

— A što si obećo i komu ? 

— Obećo sam, kako sam ti većreko, da ću uči-: 
nit jedno dobro djelo. I moram učinit, ali što ću, još: 
se nijesam odlučio. 

— Stvar je lijepa i što si obećo valja da izvršiš, 
ali pošto nijesi ništa odregjena obećo, i pošto još pre- 
mišljaš, što ćeš učinit, bi li ti poslušo moj savjet, pak > 
da učiniš kako ti rečem ? 

— Neka čujem. 

— Slušaj me Niko. Ti si bogat i živeš mirno i 
udobno. Imaš tvoj brod, imaš tvoje dvije kuće u gra- 
du, a imaš i novaca uloženih. Ti si nastanjen u gra- 
du istina, ali ne zaboravi, da si rogjen u Stonu, okle 
su svi tvoji stari i gdje kosti tvojih starih počivaju. 
Ima i u gradu siromaha, ja znam, ali u nas u Stonu 
ima puno više nevolje i golotinje nego u gradu. Zato 
bih te ja svjetovo, da ćeš najbolje zavjet izvršit, ako 
daruješ svotu novaca našoj bratovštini, koja ima puno 
siromašnih i nevoljnih članova, pak da uloži te nov- 
ce, a da kamate Svake godine razdijeli megju najpo- 
trebitiju braću. 

Dok je on ovo govorio, Niko ga je pomnjivo 
slušo, a kad je on svršio, pogladi dva tri put rukom 
bradu, pak se ustane sa stolice, uhvati prijatelja za 


ruku i progovori: 


— Dobro si promislio. Pristajem. 

Otvori zatim jednu skrinju, koja je pod stolom 
stala, izvadi iznutra svežanj i preda ga Nikoli go- 
voreći : 

— Evo ti ovdje predajem 300 talara. Odnesi ih 
u Ston bratovštini i reci starješinam neka ih razdijele: 
megju ubogu braću kako bolje znadu. To je jedan 
dio dobiti što je moj brod odlanido sad dobio. Reci 
im nadalje, da računaju, k6 da je jedan dio broda 


vlaština braće, jer ću svake godine, doklegod budem 
po moru ići, jedan dio čiste dobiti braći davati. Ovo 
je moj zavjet. 

Nikola veselo primi novce, pak pošto je zagrizo 
malo talijanskog slatkog kruha i napio se mletačkog 
vina, oprosti se s prijateljem. 

Kao što skoro u svim ostalim mjestima republi- 
ke, tako se i u Stonu ustanovi bratovština. Matrikulu 
bratovštine sastavi franjevac Vlaho vikar Bosne godiš- 
ta 1427. Malo je Vijeće potvrdilo stoprv godine 1507. 
kako to svjedoči kancelar repuplike Jero Sfondratis. 
Bratovština je bila pod zaštitom sv. Franćeska. 


Treći se dan iza gornjeg razgovora vozio Buica 
put Stona. 

Prva mu je bila, kad je u Ston prispio, da se 
najavi starješinstvu braće i da mu preda novce i saop- 
ći poruku Boljinovu. | 

I nagje starješinu, sve mu ispripovjedi od počet- 
ka do svrhe, okle mu i zašto novci za braću. 

Starješina odmah sazove zbor sve braće, «koji se 


držo u Nedjelju 27. Svibnja iza Mise i na kome se: 


prihvatila ova gotovost: 

1. Da se ima zahvalit Niku Boljini na daru i 
molit Boga i sv. Vlaha, da ga svuda prati i čuva. 

2. Da se od onih 300 talara ima predati istom 
Boljini talara 50, da ih uloži u Napulju, a da kamate 
njihove šalje bratstvu, da se razdijele siromašnoj braći. 

3. Da onih 9 perpera na godište, koje bi Bolji- 
ni imao plaćat bratstvu -za neki posjed, ne bude više 
plaćat. 

4. Bjehu izabrani četvorica i to Ivo Depolo re- 
čeni Šipanjanin, Frano. Lučin Ninturić, Nikola Ivov 
Buća i Maro Antunov Sasić, koji će preuzet odgovor- 
nost i čuvat preostalih 250 talara. 

5. Ovi talari moraju stati zatvoreni u skrinji (»in 
una caxetta«) pod 4 ključa. Skrinja mora stati na iz- 
mjenice po 3 mjeseca svake godine u jednoga od gor- 
nje četvorice. 

6. Od ovih novaca oni mogu davati u zajam ali 
samo braći i to samo onomu, koji bude moći posta- 
viti tvrdi zalog ili onomu, koji ima nekretnog bića. 
Onaj, koji primi u zajam od ovih novaca morat će 
ptaćat 10% kamate. 

7. Četvorica se za čuvanje i odgovornost ovog nov- 
ca imaju svake godine na glavnoj skupštini izabrati 


ili stari potvrditi. 


8. Pisar bratovštine mora držati posebnu knjižicu, 
u kojoj će držat dobar i pravedan račun ovih novaca. 

9. Ova knjiga ima vrijedit kao svako drugo pi- 
smo bilježnika ili javnog kancelara. 

10. Za pomenute čuvare mora se izabrati sjegur- 
ne ljude, biva one koji imadu svoga nekretnog bića. 

židanje crkve sv. Roka. 


Meštar je Baro, zlatar, radio oko kaleža, što mu 
ga je naručio pop Vito, paroh sv. Mihajla u Gružu. 


Otvore se vrata dućana i unutra uljegoše tri čo-: 


vjeka. 

Prvi od njih, Sijero mastijoc, progovori Baru: 

— Evo je nova godina prošla, brzo će i Velja- 
ča a još odgovora nema. Znaš li ti što .se tamo — i 
pokaza rukom put Dvora — misli, hoće li nam više 
doć potvrda ilineće? | 

Još prije nego je Baro i mogo da odgovori, o- 
glasi se Sijerov drug, Ćesar, i on mastijoc : 

— Lako je za ovu novu godinu, ali će doć i če- 
trdesetičetvrta pa i peta a nama odgovor ne će. 

— Nije preše njima, ako je nama. Imaju onii 
važnijih posala ove dane, zabavljeni su naredbama za 
gradnju novih galija, jer su prekolani, kako svi zna- 
mo, izgubili 7 velikih galija u onoj nesrećnoj vojni 
Karla V. proti Alžiru i Tripolu, progovori meštar Frano. 

Napokon i meštar Baro podigne glavu, pogleda 
onu trojicu, pa reče: 

— Nije stvar tako laka kako se vama čini. Po- 
tvrdili bi oni našu matrikulu brzo i dali nam zemlju 
za crkvu, da nije u njoj one ustanove o tješenju osu- 
gjenika. Nije njima tako lasno potvrdit, a da prije ne 
znadu koji će biti članovi ovoga bratstva, jerbo, ko i- 
ma tješit osugjenika, valja da u tamnicu uljeze i da 
s njim govori. A za to se hoće samo poštene i nada- 
sve pouzdane čeljadi. A znate kakva su naša vlastela: 

ne pouzdavaju se više ni sami u se. To će bit, okla- 
dio bi se, jedini razlog, zašto još odgovora nijesmo 
primili. 

— A koji smo ono dan predali molbu, spomi- 
nješ li se, priupita meštar Frano, 

— Omo ti je bilo.... čekaj znam, bila je Subo- 


dA jaa MA sa 


— Na 12 Dećembra, pamtim ja dobro, upane 
mu Cesar u riječ. Mi smo ono predali pred podne, 


a kad sam došo doma, našo sam jedno čeljade više 
u kući: žena mi rodila sina. To je bilo baš isti dan, 
za to i pamtim. 


— Pa nije tako dugo, što ćeš, prije nijesu ni 
mogli odgovorit. Nema nego dobar mjesec dana, da 
smo predali, umetne Baro. 

— Da, tako je, potvrdiše ostala trojica, te po- 
zdrave Bara i izagjoše iz dućana. 


odakle se dovuče i u Dubrovnik, gdje je silno hara- ; 


la 1527. i 28. Mela je strašno, lijevo i desno, tako da 
više nije bilo, ni ko bi mrtve ukopavo. Dapače se isti 


senat, e da ne izginu vlastela, jer ih je dobar dio već 
bio poginuo, preseli u Gruž, i tamo je Službu vršio, 
u koliko je mogo. Pošto je sv. Roko od katoličke 
Crkve proglašen zaštitnikom i parcom protiv kuge, Se- 


nat se zavjetova, da će sagraditi crkvicu posvećenu to- 


me svecu, e da bi oslobodio grad ove teške nevolje. 

Gornja su pomenuta četvorica bili oni, koji su 
se 12 Prosinca 1542. obratili molbom Senatu, da bi 
na izvršenje svoga zavjeta darovo' zemljište, gdje će 
se crkva posvećena sv. Roku, sagradit. Molbi  priloži- 
še matrikulu za bratovštinu, koja bi se u toj crkvi sa- 

stajala, a cilj će joj biti: iskazivanje pošte molitvom i 
službom božjom sv. Roku; ukopavanje mrtvih; kup- 
ljenje milostinje i dijeljenje novčane pomoći siroma- 
šnim djevojčicama pri udaji. 


U ovom bratstvu nalazimo lijepu i uzvišenu za- 
daću, što u nijednom drugom ne nalazimo, biva petu 
tačku matrikule, koja glasi: »O načinu kako se ima 
postupat pri tješenju da lahko umru i kako se imadu 
pratit do stratišta oni, koji su na smrt osugjeni«. (»Del 
modo che si ha da tenere in confortare al ben morire 
et accompagnare i condenati a morte«). Ovaj je propis 
jako zanimljiv i zato evo njegove šuštine: Starješina 
će bratstva izabrat one od braće, koje on bude smatrat 
za najprikladnije, da pogju u tamnicu i da tješe osu- 
gjenika od časa kad mu stigne osuda ili tri dana prije 
nego bude poveden na stratište. Oni ga moraju velikim 
marom i nastojanjem sokoliti i tješiti ne štedeći pri 
tom nikakva truda, te ne smiju niti časka ostavit osu- 
gjenika sama, već se _ mogu izmjenjivat kako to sta- 


rješina odredi. To sve e da osugjenik umre što bolje, 


utješen i koliko je moguće više zadovoljan. Kad bude 
izveden iz tamnice da ga se povede na stratište, sva 
ga braća moraju pratit s križem i obučeni u bratstve- 
no odijelo. 
Ovo je bratstvo imalo i svoju bratstvenu odjeću. 
To je ona odjeća, kakvu nalazimo na slikama sv. Roka, 
biva: bijelo odijelo s ogrtačem preko ramena, uski 
klobuk: od feltra, na prsima biljeg s križem i natpi- 
som »in hoc signo vinces«, te male bijele čizme. 
. U času kad bude straćen osugjenik braća moraju 
pjevat litanije, a kad umre svaki brat mora smolit pet 
očenaša i pet zdravih Marija za njegovu dušu. 

U ovu bratovštinu nije mogo svak biti primljen. 

Kad bi kogod hotio postati bratom, valjalo bi, 
da se molbom obrati bratstvu. Starješina bi tada is- 
tražio, kakav glas molitelj uživa i kakvo mu je pona- 
šanje. Kad bi se osvjedočio o njegovu pošienju i dobru 
glasu, javio bi njegovo ime Malome Vijeću. Ako bi 
ga Malo Vijeće primilo sa dvije trećine glasova, javilo 
bi bratstvu, koje bi tad sazvalo skupštinu, te bi gla- 
sovalo. Ako bi i pri ovom glasovanju dobio dvije tre- 
ćine glasova, stoprv bi tadar bio primljen kao član 
bratstva. 

Pri primanju u ovo bratstvo postupalo se ovako 
strogo, kao u nijednom drugom bratstvu, baš radi gor- 
njih razloga. Nije ze, zaista, moglo svakoga pustit da 
ulazi u državne tamnice i da s osugjenicima govori! 

Zato i nalazimo u ovoj bratovštini mnogo aristo- 
kracije i svjetovne i crkovne kao braću. Dapače tri 
arćibiskupa, koji su sami više puta bili starješine bra- 
tovštine.*) 

Koliko je god ova dužnost braće bila lijepa i 
uzvišena, toliko je bila i teška. Nije lako tješit osu- 
gjenika, a nije ga ni lako pratit do stratišta, kad se 
promisli, da je stratište bilo udaljeno tri kilometra od 
grada, biva na visokom brdu blizu crkve sv. Orsule, 
poviše sv. Jakoba od Višnjice. 


oke 


Mjesec dana po prilici iza gornjeg razgovora pri- 
mio je meštar Baro pismo od Maloga Vijeća, te je u 
večer istoga dana Franu i Ćesaru — Sijera nije našo 
— priopćio sadržaj. 


*) Aurelije Novarin iz Kremone (1592): Frano Peroti iz Sasofe- 
rata (1650); Plaćido Skop, Sicilijanac (1694). 

. — Malo Vijeće odregjuje, da se četiri kućice u bli- 
zni crkve od Domina razore i da se na mjestu, gdje 
se one nalaze, sagradi crkva posvećena sv. Roku. U isto 
se vrijeme daje 500 dukata za troškove gradnje rečene 


crkve. To su novci, koje su se godine 1528. zavjetovali > 


Miho Marin Menčetić, Jakob Radeljević te Zano Bartoli 
ijorentinski konsuo u Dubrovniku, da će u tu svrhu dati. 
— Lijepo, da ne može bolje, reče Frano. 

— Može i bolie, Frano. Slušaj: Ja sam već upiso 
nekoliko braće osim nas, i to od jutros do večeras. 

— Može li se znat, koji su, upita Ćesar? 

— Zašto ne? Svake su ruke, jer želim da bude 
i gospara i siromaha. Nama je čast, da smo zajedno 
ss vlastelom, a i njima ne će biti krivo, da su uza nas, 
a oboje neka bude na višu slavu sv. Roku, što je naš 
grad od kuge- oslobodio, slava mu i hvala! Evo, ovi 
što sam ih danas upiso, vlastela su i radnici. 

Izvadi knjižicu iz špaga te stane čitat: 

— Miho Marin Menčetić, Zano Bartoli 

— Prosti, da te ometam, je li to onaj konsuo, 
upane mu u riječ Ćesar? 

— .On glavom. 

— Neka, Bogu hvala, baš mi je drago; čitaj da- 
lje; molim te. 

— o... Ivo Monaldi, Serafin Zamanja, meštar 
Pero mastijoc, Ivo Baro Nalješković, Jero Sorgo, me- 
štar Gašpar Galarić, Ivo Fačenda, notar Frano Parisi- 
ni, spičar Roko Fagjari, Stijepo Nenko. 

— Lijepa kita u sto dobrih časa, usklikne Ćesar! 

Mjeseca Lipnja 1543. " godine udaren je temelj 
crkvi sv. Roka, a temeljni kamen zaklačio je svojom 
rukom arćibiskup Trivulcije. 


Gradnja je crkve trajala 13 godina a stajala je 
1359 dubrovačkih dukata, a to: 659 se dukata skupilo 
od milodara braće; 200 je dukata ostavio u tu svrhu 
Miho Valentin Sorgo svojom oporukom 1556; 100 dukata 


je takogjer u tu svrhu ostavio oporukom Ivan Dubrov- 


čanin, rečeni Dero, trgovac u Sofiji, a donijeli su ove 
dukate iz Sofije i predali braći Vlaho Hladilo i Niko 
Bršica; te onih 500 dukata, koje smo gore spomenuli. 

(eva je dakle godine 1556 bila gotova. Nu i- 
pak je sasvim uregjena bila stoprv 1991., jer se od 
1596. do 1592. u nutrnjosti crkve uvijek nešto nači- 
njalo, tako primjerice: bila je iznutra oklačena, poplo- 
čana, načinjen je kor od kamena i zgradio se bala- 
tur. Troškovi su ovih radanja iznašali 306 dukata. 
Crkva je dakle bila potpuno gotova i s dvora i iz 
nutra 1592., a potrošilo se svega skupa dukata 16695. 

Godine 1588. na prvi Lipnja bje ova crkva po- 


Svećena od mrkanskog biskupa. Kapelan je bratstva u 


to vrijeme. bio neki pop Vicko, koji je sakupio toliko 
milodara, da je sagradio'u crkvi još jedan oltar posve- 
čen Majci Božijoj, za koji je potrošio okolo 100 dukata. 

Bratovština je opstojala sve do dolaska Franče- 
za, koji su je ukinuli, a crkvu uzeli za svoj erar, te 
ju je kao takovu i Austrija od Frančeza primila. Voj- 
nički je erar_ crkvu sve do _ g. 1898. unajmljivao kao 
magazin, te je opet te godine bila nastojanjem zaslužnog 
dubrovačkog biskupa D.ra J. Marčelića povraćena kuriji. 

Od tada se svake godine na sv. Roka u njoj sla- 
vi rečeni svetac, a inače preko godine svake se ne- 
djelje u njoj služi sv. Misa, na Nj dolaze učenici 
pučke i gragjanske škole. 

S Lopuda. 


Na 7. je Srpnja godine 1538. puno lopujsko i- 
galo naroda. I staro je i mlado izašlo iz kuće, te se 
pri moru zgrnulo. Mlagjarija — i muški i ženske — 
uzagjoše na Sutmiho, te gledaju niz more put Du- 
brovnika. Za jana doklipsa i stari mornar Marko Do- 
bušić. 

Nikola se Vlahušić, mladić od kojih triestak godi- 
na, popeo na obližnje stablo, zgrčio ruke u pest- 
nice, navuko ih na oči, te tako učinio naravni dale- 
kozor. ' 

Svi se ostali sjatili oko stabla; niko i ne diše, 
svi gledaju u vis u Nikolu, što će rijeti. 

— Vidiš li što, Nikola? upita stari Marko. 

Nikola ispruži glavu izvan granja i lišća, zao- 


. kruži nogama granu, da se bolje usdrži, pa se dobro 


zagleda u daljinu put Dubrovnika. 

— Ne vidi se ništa, je li? opet će stari Marko. 

Nikola se spusti sa stabla, pljune preda se, pak 
čeć 

— Onamo se ćak u daleku bijeli nešto na _mo- 
ru. Jedra su sjegurno, neće mene za lasno oko pre- 
varit. ' 

Ko da si prosuo iz rešeta, raširi se izmegju sa- 
kupljenog naroda glas, da dolazi galija. Muški su na- 
gagjali, koliko će još vremena stati dok prispije u lu- 
ku, žene su već znale, koja je galija i koji joj je ka- 
petan, a djeca su ponam i vikala: »evo ide, evo 
je ide«. 


M 


Ostavimo ih. časkom dok galija stigne u luku, 
a u toliko vigjimo, što a 


Na Lopudu se E: Tijana starinska crkva, a 
zove se »Gospa od Šunja«. Predaja veživa s ovom cr- 
kvom glasovitu milansku porodicu Visconti. Priča se, 
da je na moru blizu Lopuda strašna oluja zatekla je- 
dnog člana ove porodice. U opasnosti se života ovaj 
zavjetova, da će sagradit crkvu, gdje se prije kraja do- 
čepa. Po sreći se uhvati Lopuda i tu sagradi ovu cr- 
kvu. Još se i danas vidi poviše glavnoga oltara grb 
ove porodice. U ovoj je crkvi opstojalo bratstvo sv. 

Marije, čiji statut bje izragjen g. 1416. od dva popa: 
nekoga dum Pera iz Paga i nekog Gozze. *) Bratstvo 
je bilo bogato, jer je imalo i zemalja i novca, a na- 
dasve kad je umro Miho Pracat, koji je bratstvu za- 
piso dobar dio svoga imutka. Danas bratstvo više ne 
opstoji — nestalo ga je zlosrećne godine 1808., kad 
i mnogih drugih, jer ih Frančez ukinuo. 

Osim drugih vrijednih stvari, nalazila. se u ovoj 
crkvi za vrijeme naše pripovijesti lijepa srebrna kru- 
na, koja je resila glavu na kipu Bogorodice pri glav- 
nom oltaru. Po svoj prilici radnja kojeg domaćeg zla- 
tara, kojih je tada na Lopudu bilo puno i vrijednih. 


Dan Gospe cd Orašca * **) 1938. osvane crn ine- 
voljan Lopugjanima. Zadnjih se dana mjeseca Lipnja 


*) E E questa matricula fo fatta per man de don Pero de Pago 
capellano de santo Elia della isola de Mezzo, e per semele capel- 
lano della casada delli de Gozze ..... » Iz Matrikule, koja se 
sad nalazi u dubrovačkom državnom arhivu. 

#%) Selo Orašac, udaljeno dva seta na zapadu Dubrovnika, sla- 
vi svake godine dne 2. Srpnja »Pohogjenje.sv. Ane« i zato se zo- 
ve ova svečanost u Dubrovniku »Gospa od Orašca«. 

usidri pod Lopudom šesnaest papinskih galija pod 
zapovjedništvom Marka Grimani, patrijarke_ od Akvi- 
leje. Dok se on nalazio sa četiri galije u Cavtatu, gdje 
je k njemu otišlo dubrovačko poslanstvo, da mu se 
pokloni, providur, koji je osto su dvanaest galija pod 
Lopudom, naredi svojim mrnarima, da otok oplijene. 
Strah i trepet s jedne, a bijes i divljaštvo s druge 
strane zavlada po Lopudu. Nije se znalo, ko gore po- 
stupa, da li zapovjednici ili vojska. Od 11 je ura u 
jutro do 9 ura u večer trajalo ovo bijesnilo. Gdje- 
god je što bilo, ako je i malo valjalo, u kućama, u 
baštinama, dapače i u samim crkvama, postade plije- 
nom ove rulje. Pa ko da im je bilo sve to malo, po- 
vedoše sobom u ropstvo 4 vlastelina, 14 pomorskih 
kapetana i 150 mrnara, sve boljih od boljega. -U ovoj 
zgodi oplijeniše i »Gospu od Šunja«, te ponesoše so- 
bom i gospinu srebrnu krunu. 

Kad su Dubrovčani za ovo obaznali, poslaše od- 
mah Pala Sorga i Jera Gradi, da dostignu papinsko 
brodovlje i da se potuže zapovjedniku za nepravdu i 
štetu nanesenu Lopugjanima. Oni stigoše ovo brodov- 
lje kod Molunta. Zapovjednik lijepo pričeka poslanike, 
te se veoma začudi, kad mu oni pripovjediše, što su 
njegovi ljudi na Lopudu počinili, pa naredi, da se od- 
mah donese na njegov brod sve ono, što se na Lo- 
pudu porobilo. Tadar nakrca jednu galiju punu stvari 
zaplijenjenih i pošalje je u Dubrovnik. U nju ukrca 
svoga kapelana, da sve uredu u Dubrovniku preda, a 
on pita proštenje u Senata veleći, da se to dogodilo 
bez njegova znanja i proti njegovoj volji. Svi zarob- 
ljenici bijahu pušteni na slobodu, osim nekih: mladića 
vrstnih pomoraca, .koji ostaše od svoje volie na bro- 
dovima za platu, te bijahu odvedeni u Afriku, gdje se 

već nalazilo trinaest velikih dubrovačkih brodova, koji 
bijahu pošli u pomoć Karlu V. 

. Netom se stvar uredila, još isti dan javi Senat 
Lopugjanima, da putuje put Lopuda galija puna po- 
robljenih stvari i onih, koji su bili zarobljeni. | 

Ovu su galiju Lopugjani onako željno iščekivali 
i veselili joj se, kako smo vidjeli u početku ove pri- 
povijesti. 

— Imala bi više provirit, što ti se čini? progo- 
vori stari Marko Vlahušiću. 

— Ito si stari mrnar, pa još ne znaš, da galija 
nema krila, nego jedra! šaljivo mu odgovori Vlahušić. 

— Zaisto ću prije dočekat, da vidim galiju s je- 
drima, nego u tebe glavu s moždanima! uvrijegjen 
odgovori stari Marko. 

— Znaš koja je, Marko, hajde zahiti malo mora 
u šaku, pa vigji, je li slano! ugrizljivo će mu Vlahušić. 

— Najprvo ti ugazi, pa vigji, je li žitko, a ja 
sam pozno i more i vode, kad ti još nijesi zno, ni 
da sunce grije. Tebi je stoprv trideset godina, a ja 
sam 24 godine prije nego si se ti rodio, na moru i 
na rijeci vojevo! ' 

— Kako je ono bilo, danu, pripovigji nam Mar- 
ko, broda ti, presječe ga Radoje Vulišić? 

— Ono je bilo taman godine hiljađučetrsta i... 
i.... Sad smo u tridesti i osmoj, dakle nazad peseti- 
četiri godišta. ... hiljadu četr.... 

. sta i osamdesetičetvrte, prekine ga Radoje. 

— Aha, jest, osamdesetičetvrte. Evo ima od tad 
pesetičetiri godine, a čini mi se, da je bilo jučer. Bo- 
že moj! Ukrco se ja na jedan naš brigantin za mrnara. 
Još mi nije bilo punih dvaes godina. Te su godine 

Mlečići navijestili rat Allonsu, vojvodi od _Ferare. Mi 
smo bili su osam naših brodova u to vrijeme baš u 
onoj luci. Kad, što ćeš vidjet, evo ti poruke kardinala 
Ipolita, zapovjednika luke, da ne smijemo otputovat, 
nego, da se spravimo za boj, jerbo valja da im bude- 
mo od pomoći. Kud ćeš sad! Nema, nego sveti Vlaho 
pomozi! Ajde iskrcaj brzo nešto karga, što smo imali 
i spravi se kako smo prije i bolje mogli za boj. Naši 
su se neki kapetani iskrcali na kraj, da upravljaju s ba- 
terijama, koje su bile postavljene usduž rijeke a dru- 
gi su ostali snama. To je bilo kako jutros, a sutra 
vidimo suproj nama valjaju se uz rijeku mletački bro- 
dovi. Na najvišemu po krmi zastava sv. Marka, a na 
prednjemu jarbolu zastava admiralja Angjela Trevigja- 
na. To nam je reko naš kapetan Luka Gjivov Sorgo, 
on je pozno zastavu. Do malo smo se sukobili. A ko 
bi vam pripovidio! Nema, braćo, nego sasto se grom 
i pako, nit se zna ni ko šija, ni ko vozi. Nakon do- 
bre četiri ure ovijeh strahoća, pomoću božjom i na- 
šega svetoga Vlaha, Mlečići pobjegoše. 

Starac je hotio još i dalje govorit, ali ga omete 
veseli klik: > 

— Evo je, evo je! 

Iza rta svete Marije pomoliše bijela jedra sive 
galije. 

Galija uljeze u luku, jedra se spuštiše, sidro se 
baci, a lagja i u njoj tri osobe upute se put mula. 

Turo se svijet na igalu, ko će bliže lagji. 

— Ne turajte se tako, čeljadi božija! stari će 
Marko. 

Ali ko njega sluša! Lagja pristane uz obalu a 
na kraj stupi Luka Dobud, jedan od onih, koji su bi- 


li zarobljeni. 


mu. pa 


_ Zdravo Luka! Kako si Luka? Gdje su naši? 
Jeste li se svi vratili? Jeste li zdravo? Nosite li kru- 
nu? Hiljadu ovakih pitanja obaspe Luku. 

— Da imam sve one jezike, što je Bog poslo 
na apostole, mogo bi vam odgovorit. Pustite me, da 
malo odahnem, pak ću vam sve pripovidjet. 

Dok je on to govorio, zgrnulo se sve što je bi- 
lo na obali oko njega. 

— Slušajte dakle, počme Luka. Kad su nas ono 
odveli, mislili smo, da nigda više ne ćemo vidjet kuće. 
Ali, naša gospoda, Bog im naplatio, poslala brzo za 
nama Sorga i Gradi su dvije galije. Oni nas stigli baš 
pod Moluntom. Tužili se admiralju za sve, što se na 
Lopudu dogodilo. On se začudio, jer nije zno ni za 
šta, pa pito proštenje u Senata i naredio, da se sve 
naše vrati i da se puste doma svi zarobljenici. Ostali 
su samo neki naši i to za platu na našim galijama — 
poslije ću vam rijet koji — a to, da se pridruže oni- 
jem našijem, što se već nalaze u Africi. Pitali ste, što 
je s krunom? Kad su Sorgo i Gradi sve pripovidjeli 
admiralju, on naredi, da se odma donesu sve stvari 
zarobljene na njegov brod. Izmegju drugih stvari u- 
gleda i Gospinu krunu. Tad naredi, da se razglasi po 
svijem brodovima, neka se javi oni, koji je digo kru- 
tu. Kad evo ti nekoga Marija Kolonija, bit će se na- 
do, da će ga admiralj zato nagradit, pa se počeo hva- 
lit, kako je on digo krunu. Znate li, što je admiralj 
učinio? Naredio je, da ga se odmah pred Gradi i Sor- 
gom objesi na jarbol. ' 

— Slava ti i hvala, blažena Gospe! ču se neko- 
liko uzdaha. Žene klekoše i plakahu, a muški skido- 
še kape i upriješe oči put neba. 

— Tad nakrca, nastavi Dobud, sve u jednu ga- 

liju i pošlje s njome svoga popa da preda sve naše 
stvari našoj gospodi u gradu. Senat ih primi u redu 
i evo ih sad šalje s nama, da svak uzme, što je čije. 

U toliko je lagja išla tri četiri puta s kraja na 
galiju i s galije na kraj i iskrcala sve one, koji se bi- 
jahu vratili iz ropstva. ' . 

Nasta žalostan i veseo prizor na igalu: Zena gr- 
li muža,- majka sina, sin oca, brat sestru, svi plaču, 
ali plačem veselim, plačem od dragosti. 

— Imat ćete se kad izljubit, i izgrlit, bilo bi vri- 
jeme, da idemo put kuća, bit će ljudi možebit i glad- 
ni, ali nadasve umorni i sni, progovori stari Marko. 
Ali seion okrene na siranu, jer mu se niz sijedu bra- 
du prosu biser-suza. Sjeti se starac, kać su ono na- 
zad dvanaest godina — 1526. — pošli pod_ Molunat 
deset velikih brodova, dvije galije, jedna fusta i osam- 
naest brigantina pod zapovjedništvom Marina Zama- 
nje a šnjima zajedno i dvije mletačke galije, da is- 
tjeraju More*) iz dubrovačkih voda. Bio je tu i nje- 
gov jedinac, baš na Zamanjinu brodu. Pa kad su na- 
ši istjerali More, kojim je veseljem on svoga dragog 
jedinca čeko! Zno je, da nije poginuo od _ Mora, jer 
su Mori ispred naših pobjegli, ali nije zno, da je 
poginuo od kuge — u kam se uprla! Ove tužne us- 
pomene porodiše onu jednu suzu. Ali kad bi je ras- 
drobio, koliko bi tuge, nevolje i gorčine u njoj našo! 
Više sadrži ona, nego sve more, kolikogod ga je na 
svijetu! Teško je, da stari mrnar proplače: njegove su 
suze povijest svega čovječanstva, koje trpi i pati! 

Poslušaše starca i uputiše se na buljuke svak 
put svoje kuće: ondje četvorica, ondje petorica, ondje 
desetorica, idu svak sa svojijem milijem. 


*). Crnce€. 


dd — 


Malo su dana bili rastavljeni, ali je svaka ura 
bila godina a svaki dan vijek. Koliko je molitava i 
uzdaha bilo upravljeno svetomu Vlahu u ovo malo 


dana! 


A sveti ih je Vlaho uslišio i utješio! 
— A ko jekako sveti Vlaho, uzdahne stari Mar- 
ko, pak se i on uputi put svoje kućice. 


Drugi se dan skupiše sva braća, da odluče, kako 
će prenijet Gospinu krunu u crkvu i stavit je na staro 
mjesto. Neki tako, neki ovako, dok napokon ne ugla- 
više, da će je do prve Nedjelje spremit u kapelana 
bratsva, a u Nedjelju, da će je u svečanom ophodu 
preko svega sela prenijet iz kuće u crkvu i opet po- 
stavit, da resi kip »utješiteljice nevoljnijeh«. 

Prvu je nedjelju iza ovog dogovora bio svečani op- 
hod, kojemu je sudjelovao i sam ondašnji dubrovač- 
ki arćibiskup Trivulcije, te se kruna postavi na svoje 
staro mjesto uz neopisivo veselje svega naroda. 


sjen 


Utok. 


Dum Pero je Allegretti, kapelan bratstva Presveto- 
ga Sakramenta sjedio za svojim pisaćim stolom i či- 
to latinsku raspravu Stijepa Gradi »O sadašnjem sta- 
nju otomanske države«, koja je nazad malo godina 
bila štampana u Rimu, !) kad neko zakuca na vrata. 

Digne se sa stočića i prigje k prozoru, da vidi, 
ko je. Ali je u toliko već djetić otvorio vrata, te čuje 
poznati glas Dum Mara Ferri, arćibiskupova kanćela- 
ra, gdje pita: »Je li doma Dum Pero? 

— Jesam, Maro, odgovori Dum Pero s vrata so- 
be. Što te lijepa k meni nosi? 

Dum Maro se popne uza skale, te se rukuje 
s Dum Perom, na što ga ovaj uvede u sobu i zatvo- 
ri vrata. 

— Dakle, quid novi, *) priupita Dum Pero? 

Dum Maro ga pogleda lukavo ispod oči, maši 
se rukom u špag, pa izvadi pismo, koje preda Dum 
Peru, te mu reče: »Eto tu, pa čitaj«. 

Dum Pero uzme pismo, nakašlja se, te natakne 
očale, koje je čas prije digo, razlomi pečat i stane da 
čita. 

Tek je prvu crtu pročito, pruži pismo Dum 
Maru riječima: »Slabih sam oči, nešto mi se bliješti. 
deh, pročitaj mi ti, što piše. Ti ćeš to lakše učinit, i 
onako ćeš bit ti to upiso«. 

1) Gradius Stephanus Ragusinus: De presenti statu  Ottomanici 


Imperii. Roma 1661. 
2) Sto je novo? 


m. mm 


Dum Maro uzme spis, na latinskom jeziku sa- 
stavljen, te stane čitat na glas: 

»Mi Petar de Torres po Božijoj volji i Apostol- 
skoj Stolici dubrovački arćibiskup«. 

»Pošto smo vidjeli i pomnjivo proučili današnje 
prilike naše svete majke crkve, nalazimo za shodno i 
umjestno, da M. P. Dum Petru Allegretti, prvome ka- 
pelami bratstva Presvetoga Sakramenta u Dubrovniku, 
zabranimo, da od danas unaprijed blagosivlja sa Pre- 
svetim Sakramentom, kako je to do sad bio običaj, 


svake prve Nedjelje u mjesecu jedan put s glavnih 


vrata st&ne crkve narod sakupljen pred crkvom, a 
dva puta narod, koji se nalazi u crkvi«. 

»U isto vrijeme naregjujemo rečenome kapelanu 
kućni zatvor, jer je taj blagoslov prošle nedjelje bez 
naše dozvole podijelio«. 

»Dano u Dubrovniku u našoj arćibiskupskoj pa: 
lači 6. Veljače 1667«. 

»Petar, dubrovački arčibiskup.« 


Dok je Dum Maro čito, Dum Pero je pazljivo 
slušo, a kad ovaj dovrši čitanje, ironično usklikne: 

— Amen! 

Razumio je Dum Maro svu ironiju ove jedne ci- 
gle Dum Perove riječi, pa će lukavo: 

— lja govorim »amen«, ali ti ga reko i ne re- 
ko, amen valja da bude, kad je to arćibiskupova volja. 

— Vidjet ćemo! odgovori lakonički Dum Pero. 

Dum Maro ništa ne odgovori, već ustane, poz- 
dravi Dum Pera i izagje iz sobe. ' 


Kad je Dum Pero osto sam u sobi, prošeta se 
nekoliko puta gori doli. Napokon se zaustavi kod pi- 


saćeg stola, sjede i uzme pero, da će nešto pisat, ali 
se predomisli, baci pero, skoči na noge i zazove djetića : 

— Pavo! 

— Što ste hotjeli, gosparu ? 

— Donesi mi štap i onaj debeli kaput ! 

— Sigurno je ko od braće rgjav, pak ga idete 
pohodit, upita znatiželjno Pavo? 

— Rgjav nije niko, aako se može rijet, da je ko 
rgjav, to sam ja. Skrojili su mi je! Ali ću ja ozdravit, 
hoću zaista! govorio je više za sebe Dum Pero i pri 
tom lupne jedovito nogom o tle, da se vas pod zatreso. 

Naravno, djetić ga nije razumio, nego se u sebi 
krstio od čuda, misleći, da je u Dum Pera uljego — 
daleko ga kuća — sam nečisti. 

— Još mi nijesi donio, što si tu smeten ko tele 
pred novim vratima? Da si mi odmah donio, što sam 
ti reko! razviče se Dum Pero. ' 

— Pavo ode u obližnju sobu, da donese štap i 
kaput sve klimajući glavom i misleći: Što je da je, 
nije dobro, budi Bog s nami — i vas u strahu tri pu- 
ta se prekrsti izgovarajući na vas glas riječi križa i 
otežući ih. 

. Dum Pero, koji je izašo u predsoblje, čuje gdje 
se Pavo krsti jedan put, drugi put, te promisli, ovaj 
ne će nikad ni svršit, pa zaviče: 

— Nijesam te poslo, da se krstiš, nego da mi 
doneseš štap i kaput. Jesi li čuo ludove? 

U toliko je Pavo već stojo pred njim s kaputom 
i štapom, a pri tom ga još sumnjivo gledo. 

— Obuci mi to kaputa! reče Dum Pero i pruži 
desnu ruku, da uvuče rukav. 

Do malo je Dum Pero zagrnut kaputom i viso- 
kim štampom u ruci hodio niz »Lučaricu«. 


= 48 


Zaustavi se kod predzadunjih vrata ulice i zakuca. 

Na prozoru se javi mlada Župka te upita: 

— Ko kuca? 

— Je li doma gospar Nikša? progovori s ulice 
Dum Pero. ' ' 

— Jest! bje odgovor s prozora. 

U čas se otvore vrata a Dum Pero uljeze i za 
sobom ih zatvori. ' 

Na vrh skala se pojavi domaćin, gospar Nikša 
Gjivov Bona, pa kad ugleda Dum Pera, u šali će: 

— Oli ti se šnjelo, oli te ko prevario, da umi- 
rem, pa me dohodiš ispovidjet? 

— Ti si vazda pun šale, a meni je do nevolje 
i zato sam došo u tebe, da i ja i ti zajedno +ispovje- 
dimo 1) nekoga trećega. 

—— Dakle i meni valja pod starost činit od ispo- 
vjednika! opet će gospar Nikša u šali. 

Dum Pero, koji je već bio došo na vrh skala, 
uljeze ravno u sobu i reče gosparu Nikši:. 

— Hodi unutra, pak ćemo govorit. 

Gospar Nikša naredi djevojci, da donese malo 
kotonjate i malvasije, pa uljeze u sobu. 

— Dakle, carissime amice, *) koga to imamo ja 
i ti ispovidjet» 

— Arćibiskupa! osječe Dum Pero. 

Na te se riječi gospar Nikša zabezekne, stupi 
dva tri koraka natrag, pak će ispod glasa naglasiva- 
jući svaku slovku: 

—Ar....ći.... biskupa!? 


1) Ispovidjeti u pravom smislu znači tal. confessare, a u pre- 
nesenom smislu znači izasovati koga; primjerice: »Ispovidjet ću ga 
ja kako valja«. ' 

2) Dragi prijatelju. 


m. 


— In manus tuas comendo!) ovo pismo, uz- 
dahne Dum Pero i pruži gosparu Nikši gornje arći- 
biskupovo pismo. ' 

Gospar Nikša prigje k prozoru, te stane pom- 
ljivo čitat slovo po slovo. Kad je pročito, stavi pis- 
mo na sto, pak će Dum Peru:. 

— Quid nunc faciendum, Reverendissime Do- 
mine ?*) 

— Recurrendum usque ad Suam Sanctitatem Pa- 
pam Alexandrum Septimum, et si id opus erit semel 
bis, ter et quintiesl!') odvrati Dum Pero, a dok je ovo 
govorio, glas mu je sve to jače rasto. 

— Polako, moj dragi, i ja govorim, »recurren- 
dum«“), ali ne valja bit naprasit, valja lagano i opre- 
zno postupat, progovori tihim glasom gospar Nikša. 

— Hm, polako, oprezno? ugrizljivo će Dum Pe- 
ro. Dakle polako, a u toliko, i ako je arćibiskup, stra- 
nac je, zar ćemo puštat, da nam krnji naše stare po- 
vlastice ? 

' — To ne, dragi Dum Pero. Ali, slušaj me. Ti 
si uzrujan, a i onako si vazda napržica. Opet ti go- 
vorim, ovdje valja polako radit i ne pretjerat: in me- 
dio tutus ibis.?) 

— Ali u našemu slučaju, sve me strah, gosparu 
Nikša, pokunjen redibis.“). 


1) Predajem u ruke tvoje. 

2) Što se ima sad činit, časni gosparu ? 

3) Valja učinit utok na Njegovu Svetost papu Aleksandra VII, 
pa ako bude do potrebe jedan, dva, tri i pet puta. 

4) Valja učinit utok. 

5) Sredinom ćeš najsjergunije ići. 

6) Vratit ćeš se. 


m. 


U to dogje djevojka s gvantijerom,') a na njoj 
je bilo malo iskrižane kotonjate i mantale, dva du- 
manjska kolačića i srebreni kondir pun domaće mal- 
vasije. Postavi sve to na trpezu zajedno sa dvije ku- 
pice, te izagje iz sobe. 

— Ti znaš dobro, što _ se. dogodilo pokojnomu 
Dum Troju Jerovu? upita gospar Nikša. 

-— Znam! odgovori Dum Pero griskajući kotonjatu, 

— Pa kad znaš, tad se još više čudim, zašto se 
žestiš. Kako je Dum Trojo umio lijepo bez ikakve bu- 
ke izradit, da se zabrana ukine? ' 

— Po putu Meda Ranjine, Jezuvita. 

— DA. Isti je arćibiskup bio zabranio Dum Tro- 
ju, taman kako i tebi, a on je nastavio Ranjinu da 
pogje u njega u ime brastva, pak da mu razloži, ka- 
ko taj običaj opstoji sve tamo od nazad preko sto 
godina, od kad je bratstvo. Ranjina je pošo, a arći- 
biskup je digo zabranu. 

— Znam. Reko je Ranjini »lassamolo  correre 
come e stato fin hora«,?) a sad opet zabranjiva! 

— Znaš, koja je, Dum Pero, za danas ostavimo 
stvar, jer do po ure imam poć u Pregat,*) sutra. je 
Nedjelja, pak ćemo ostali iza mise svi starješine brats- 
tva i dogovorit ćemo se, što ćemo učinit. 

— A nijesi vidio u pismu, ob talem causam me 
carceratum esse? “) Uprav nijesam smio ni sad izać, 
da dogjem u tebe, nego pošto stojimo u istoj ulici u 
susjestvu, neće niko ni opazit, promislio sam. 


1) Gvantijera — služavnik, podnos. 

2) »Pustimo neka ide, kako je bilo dosad«. Gornje se talijanske 
riječi nalaze u izvorniku u matrikuli, o kojoj kasnije. 

3) Pregat — Consiglio dei Pregati (Vijeće Umoljenih). 

4) Da sam za taj uzrok kažnjen zatvorom. 


pm 


— Imaš pravo, nijesam se stavio. Sutra će nam 
rijet misu Dum Ivan, pak ćemo iza mise doć u tebe 
.doma, te odlučit što se ima činit. 

— Benissime, admodum Reverende Domine, !) 
samo nemojmo da se stvar odulji, odvrati Dum Pero, 
te se rukuje s gosparom Nikšom i ode. 

Bratstvo Presvetoga Sakramenta bje učinjeno u Du- 
brovniku u šesnajestom vijeku. Statut bje poltvrgjen 
dne 22, Ožujka 1569. od Senata. Iznimka je, da je Se- 
nat potvrdio ovo bratstvo, jer je te potvrde obično da- 
valo Malo Vijeće. Bratstvo danas ne opstoji, prestalo je 
ulaskom Frančeza u Dubrovnik. A bilo je ugledno ovo 
bratstvo, jer nalazimo, da su morali svake godine biti 
upravitelji šestero vlastele, tri popa i tri gragjanina. 
Matrikula se nalazi u mjesnom biskupskom arhivu, a 
nosi naslov »Cap(itolo) PARA iore) 1668.« *) 


U Nedjelju na prvi. OB 1667. reče Misu za 
ovo bratstvo drugi kapelan bratstva, Dum Ivan Bianchi. 

Iza Mise odoše starješine u Dum Pera doma, da 
se posavjetuju i odluče, što će i kako učinit glede na- 
vedene arćibiskupove zabrane. Nijesu bili prisutni svi 
starješine, jer je šesti vlastelin bio nešto malo dobar, 
treći se gragjanin nalazio na moru, a treći je kapelan 
bio zaposlen oko jednog brata, koji se nalazio na u- 
moru. Broj je starješina ipak bio zakonit, te se je 
ma vijećat. 


1) Dobro, Velečasni gosparu. 

2) Imo sam je za ovu radnju na raspoloženje uljudnom predu- 
sretljivošću M. P. Dum Nika Gjivanovića, vrijednog gradskog pa- 
roka, koji se i sam mnogo bavi povješću našega staroga grada. 
Na ljubavi najtoplija mu hvala! 


U Dum Pera dakle dogjoše “ovi starješine: Ši- 
ško Nikov Bucchia, Palo Božov Saraka, Marko Lovrov 
Sorgo, Andro Palov Pozza, Nikša Gjivov Bona vlaste. 
la, te drugi kapelan Dum Ivan Bianchi i grag gjani Ili- 
ja Veseličić i Frano Allegretti, Dum Perov rogjak, 

— Dobri ste došli! dočeka ih Dum Pero. Bit će 
vam pripovidio gospar Nikša, da jane smijem iz kuće. 

— Reko nam je! odgovori dubokim glasom Poz- 
za. Valja za ovo providjet. 

— Ito što prije! presječe ga Dum Pero. 

— Ja bi da odmah sastavimo utok, što ti se či- 
Ni Andro? reći će Sorgo Pozzi. 

— Utok, utok, to se zna i to oštri utok ravno 
na Papu, osječe Dum Pero, 

I ja sam za utok, umiješa se Nikša, ali ne na 
Papu, nego na arćibiskupa. On jeizdo zabranu, on je 
može i dignut. Ako tu ne uspijemo, tad je vazda na 
vrijeme, da učinimo drugi utok na Papu. 

— A u toliko ja ne smijem iz kuće! vesla 
Dum Pero! 

— Ne do Bog gorega zla, dragi Dum Pero! Mi 
čemo učinit razložiti utok i predat ga arćibiskupu, a 
on će ga, uvjeren sam, riješit povoljno. U toliko se 
ustrpi, jer znaš onu našu staru: »Strpljen, spašen«, 
odvrati mu Nikša. Zatim se okrene Dum Ivu i reče mu: 

— Ja ću ti kazivat u pero, a ti sjedi pa piši. 

Dum Ivan sjede za pisaći stol, a Nikša počme: 
* »Illustrissima et  Reverendissima Dominatio Ve- 
stra !« 

»Cum inerit et sit verum quod ab immemorabili 


et a quo errecta est in hac Civitate Vetustissima et. . .« 1) 


ši »Častnoi Ugledno Vaše Gospodstvo!« 
»Pošto je to bilo i istina je, da od pamtivijeka i odkad je 

— Da nu, Nikša, prekine ga Saraka, mi ćemo 
svi izać amo u drugu sobu, da vas ne ometamo, a 
kad budete gotovi, zazovite nas. 

Na te riječi svi izagjoše iz sobe, osim Nikše, ko- 
. ji je govorio i Dum Iva, koji je piso. 

Nakon dobre ure otvori Nikša sobu pa zazove 
one, koji bjehu izašli, da dogju čuti utok. 

Oni stupiše u sobu, a Dum lvan im pročita  ja- 
snim glasom utok, na što ga svi odobre i potpišu i 
odluče, da će ga Nikša glavom predat Franu Rade- 
ljeviću, državnom kanćelaru, da ga on paka preda 
Dum Maru Ferri, kanćelaru arćibiskupske kurije, te se 
zatim rastadoše. 


Sutra je dan pred podne hodio Radeljević da 
preda Dum Maru utok, koji mu je isto jutro predo 
gospar Nikša. 

Taman ispred stone crkve susrete Dum Mara, 
gdje ide praćen od dva klerika. Tu ga zaustavi, te mu 
preda utok i reče: : 

— Baš sam hodio na kuriju, da ti ovaj utok pre- 
dam, ali pošto sam te ovdje susrio, prištedio si mi 
put, evo ti ga predajem, a svjedoci su ta dva djaka, 
što su s tobom, Frano Antunov i Miho Atilić, ja ih 
poznam oba. 

Dum Maro primi utok i ode svojim poslom. 


riješen, ali po tome baš sudim, da nije bio riješen ni- 
kako, nego ili se bacio ad acta a kapelan dijelio i na 
dalje pomenuti običajni blagoslov, kako su ga nazvali 


sagragjena u ovom starinskom gradu. ..« Ovako glasi početak u- 
ioka u izvorniku. 


= 
u utoku »dictam antiquam consuetudinem«, ili je ona 


velika trešnja, koja je nadošla mjesec dana iza ovo- 
ga (6. Aprila 1667) omela riješenje. 


so 


Čiji su dinari ? 


L 

Pred večer jednoga aprilskog dana godine 1667, 
one kobne godine za Dubrovnik, spiješila je pu- 
tem, koji vodi iz grada u Gruž, Milica kći Ivana Ma- 
tijaševa iz Smokovljana. Išla je sama a nosila je pod 
pazuhom oveću vrećicu. Kad je došla na raskršće kod 
»Tri Crkve«, naljeze na skup ljudi, megju kojim bi- 
jahu fra Ivan iz gruškog manastira i gruški paroh Dum 
Frano Ričardi. 

— Hvaljen Jezus! nazva im Milica, te ni ne če- 
kajuć odgovora, hotjaše da nastavi svoj put. 

— Vazda budi! odgovori joj družina, a ira 
Ivan će: 

— Čekaj, Milice, ne trči tako, ne će puta nestat! 
Što to nosiš pod pazuhom ? 

Milica se zaustavi te nasloni vrećicu na obliž- 
nju megju. 

.— Nosim, oče, ovo moje malo repa i moje po- 
kojne sestre Radosave, što je onomadne poginula u 
trešnji, kad je pala Dum Vicina kuća. 

— Otvori vrećicu, neka vidimo! Zapovidi joj 
Dum Frano. 

— Nemojte, dumo, Bog Vam do, da otvaram. 
Prvo, jer mi je hitnja, ne bi se rada odocnit, a drugo, 
što ćete brčkat po ovo jadne moje sirotinje ? 

Dum Frano joj ništa ne odgovori, nego naredi 
jednomu od družine i to Petru Ljubišiću, da otvori 
vrećicu. 


u 


==. pm 


Ovaj pristupi k vrećici, turne Milicu, te stade 
odriješivat. 

Dum Frano i fra Ivan pretraživahu sve komad 
po komad. Kad su došli do blizu dna vrećice, fra Ivan 
izvadi jedan svežanj zamotan u napicu. 

— Što je ovo, Milice ? 

— To su dinari moje pokojne sestre, oče! 

— Da vidimo, koliko ima ? 

Obojica stadoše brojit i nabrojiše 250. dukata, 
sve u grošićima. 

— Okle ti ovi dinari, pravo reci? zapita je Dum 
Frano. 

— Ajmeh meni, zašto me jadnu mučite! To su 
dinari moje pokojne sestre, kako sam vam već rekla. 

— A okle njome, jednoj djevojci, ovoliko dinara? 

— Pokojnica je služila punih 26. godina u du- 
mana sv. Andrije na Pilama, reda sv. Benedeta. Malo 
sedmica prije velike trešnje, ostavila je tu službu te 
pošla u Dum Vice, prijašnjeg kapelana manastira 
sv. Klare. 

— 1 dobila je za 26. godina službe osim hrane, 
obuće.i stana još i ovoliko dinara, je li?! ' 

— Ne. Nije joj to samo od plate. Ona je za svoj. 
račun tkala, a što bi joj ostalo od njezina dijela ulja, 
vina i kruha, to_ bi prodavala, te je tako osim plate: 


dobivala svegj barem drugih 10. dukata na godište. 


— Pa kako su se ovi dinari_ sad našli u tebe? 

— Oh Bože moj, jadna ti sam, odocnit ću se u 
Gruž! Ma kad hoćete i to znat, čujte: Kako ste već 
čuli, ona je od dumana pošla u Dum Vice i ponijela 
sobom dinare. Pri onoj strahovitoj trešnji pala je Dum 
Vicina kuća. Ja sam odmah sutradan pošla na ruše- 
vinu, da vidim, što mi je od sestre, te, ako je umrla, 


da je ukopam. I eto sam je na žalost našla ispod ru- 
ševina mrtvu. Prekopavajući našla sam ove dinare za- 
motane kako vidite. Znala sam, da su njezini, pa sam 
ih uzela. Pobrinula sam se za njezin ukop, a sad idem 
doma. Nego puštite me, Bog vas pomogo, zateć će 
me noć na putu, jadnoj meni! 

— Ti hajde i nosi tvoju robu, a dinari će ostat 
u nas! odgovori joj fra Ivan. 

— Nemojte za miloga Boga! Nije to lupeština, 
nego teškim i krvavim trudom zasluženi dinar. Zašto 
ćete, meni siroti, to dignut ? 

— Zato, jerbo tvoje nije, a čije je, vidjet će se. 
Ti hajde u miru božjemu tvojim putem ! 

Vidje Milica, da joj je zaludu svaka molba, a 
silom ne može ništa. Što će ? Složi robu, koju je Pe- 
tar izvadio, u vrećicu, zavežei plačući se odaleči. Na- 
kon malo koraka stane, pa se okrene Dum Franu, te 
će kroz suze : 

— Božja će vas ruka stignut za današnju ne- 
pravdu, a netom dogjem doma, poć ću se tužit bis- 
kupu u Ston. 

Zatim se okrene te, proklinjući i fratra i popa do 
devetoga koljena, nastavi svoj put. 


II. 


— Što misliš, okle joj ovi dinari? zapita Dum 
Frano ira Iva, kad se Milica udaljila. 

* — Lupeština je svakako. Oli ih je pokojna Ra- 
dosava ukrala u dumana, oli u Dum Vice; oli. ih je 
Milica ukrala u kući, gdje je služila. 

— Što ćemo š njima? 
— Dat ćemo ih starješini manastira u Gružu, 
neka čini od njih, što zna. 


Milica se u toliko usput zaustavila u manastiru 
u Gružu i suzama na očima pripovidjela starješini, 
kako su joj u »Tri Crkve« na silu oteli svežanj s di- 
narima. On joj obeća, da će razvidjet, što je ustvari, 
te je osokoli da se ne žalosti, jer pravedna miika ne 
može poć izgubljena, veljaše joj. 

Dum Frano se i fra Ivan rastadoše od ostale 
družine te ravno u manastir, gdje starješini pripovi- 
dješe, kako su zaplijenili svežanj novaca, 250. dukata 
na broju, koje je zauflano Milica negdje ukrala, te mu 
ih predadoše. 

Fra Antun ih nije hotio primit, veleći: »Kad ste 
ih vi dvojica zaplijenili, neka stoje u jednoga od vas, 
dok se ne razbistri, ako bude moguće, čiji su. 

Dum Frano tada zgrabi svežanj iz ruka Fra Iva, 
te jedovito lupne njime o stol vičući: »Ostavite ove 
dinare, oni su ukragjeni u svete Klare!« 

— Neka stoje u tebe! odvrati mu fra Antun. 

— Ne, ja ne ću, da budem čuvar tugjih ukragje- 
nih novaca. Ovo je siromaška miika, neka siromasima 
i pogje! I tako ih ima iza trešnje sila božja bez ku- 
će i kućišta i bez korice kruha ! 

To izreče pa otrča niza stube, te pred crkvu. 

Tu se bijaše sjatilo nekoliko bijednika, koji sva- 
ki dan na ovu uru dolažahu, jer im dobri fra Antun 
dijelijaše kruha i po koju mincu. A to sve bijahu oni 
nevoljnici, koji ostadoše iza trešnje bez igdje ičesa, 
goli, bosi, gladni i žedni. 

Dum Frano pristupi k njima, razveže svežanj, 
ie će: ' 

— Evo ćete danas primit više nego obično. Je- 
dno se čeljade — Bog mu prosvijetlio pamet! — pri 
ovoj teškoj nevolji, što je naš grad zadesila, hotjelo 

okoristit siromaškom miikom, pa je ukralo ove dinare. 
Ovo je vaše! Trud je ovo siromašica dumana svete 
Klare. Njih više nema. Dijelom su poginule, a ono 
malo, što su ostale, pobjegoše u Jakin. Pravo je da- 
kle da siromaški trud siromasima i pripadne! Evo ga 
vama, a molite Boga za dušu onega, čigovo je bilo! 

— Bog te pomogo! Bog te blagosovio! odvra- 
ćahu oni nevoljnici, a Dum Frano dijelijaše svakomu 
od njih po nekoliko grošića. 

Kad je sve razdijelio, vrati se u manastir, pak 
će ira Antunu: 

— Eto, dinare sam vratio onemu, čigovi su bili! 

Fra Antun ne htjede progovorit ni crne ni bijele, 
već samo učini znak glavom, kć da hoće rijet: »Eto 
te tamo, to moj poso nije!« 

Dok su se gruški siromasi taj dan veselili na 
tako obilnom daru i blagosivljali darovatelja, Milica 
je spješila put svoje kuće plačući i proklinjući. 

I tako se na Dum Frana u isti čas slijeto i bla- 
goslov i kletva nevoljnika ! 

Blago se onomu, koga nevoljnici blagosivljaju, 
ali jaoh se. onomu, koga proklinju. Pravedna se kle- 
tva'i do Boga čuje, a u narodu se govori: »Ne_ bih 
rada, da me kogod vele ni blagosivlja, a kamo li da 
me prokune«! 

Čiji su bili dinari? 

Je li bio pravedniji blagoslov oni siromaha ili 
kletva Milice? 


II. 


Na 22. Maja 1667. pisaše gradski paroh Dum 
Ivan Aridrijašević pismo prijatelju Mitru u Foču. Kad 
ga je dovršio, zazove sestru Mariju, te će joj: 


== 


— Evo sam baš dovršio knjigu za Mitra. Slušaj 
što mu pišem! 

Te stane čitat: 

»Primih vašu pridragu pisanu dd. 30 Aprila ko- 
joj se veoma srčano obeselih, čuvši vaše dobro zdrav- 
lje hvala Gosp(odin)u Bogu. Što da vam pišem od 
mene u svakoj tuzi, i nevolji i u suprotivah od ove- 
ga svijeta, budi hvaljeno ime Božije, u komu vam sr- 
čano zahvaljivam na karitati (== milostinji) što me ste 
pomogli u ovu moju tužnu tugu. Do mi je Gosp(a)r 
lija Veseličić tridesti dukata, Bog vam do što u nje- 
ga žudite. Gosp(odi)ne Mitre u veće mojijeh pisah vam 
svu partikolaritat (== potankost) ma vidim da žudite 
čuti gdje Stijepo i Nika poginuli. Stijepo je poginuo 
oko male Braće s dijecom igrajući se, a Niku sam da- 


= naska iznašo na korti (=> dvorištu) od kuće, ne bivši 


mogo od prije kopati, bivši još oganj bio, da je sve 
izgorjelo, ni mogo naći prstena ni nikakvie(h) stvari, 
negoli bagatela (== sitnica) kako ćete ako Bog da vi- 
djeti, zašto držim da ćete doći do ovamo; i što ćete 
veće truditi za kogali negoli da počivamo u našu sta- 
10S, i pasavamo (== prolazit 0) kako uzbude volja 
Svemogućega Gosp(odin)a Boga. Gosp(odinje Mitre a 
što mi pišete za libra (== knjige) od konata (== raču- 
na) ili da vam pošljem rečena libra ili kopiju (= pre- 
pis), pisah vam ispočetka da ja iz kuće naše nijesam 
rekupero (== spasio) mogu rijeti ni jednu dlaku  biv- 
ši se sve užeglo i učinila se kuća klačina. Zaludu si- 
romah spengjo (== potrošio) veće 24 dukata, hvala 
Bogu ; zato nije nikakva libra nego V. G. lijepim na- 
činom rekuperate sve iz ruka Ivana Bratoša i uzmite 


sve prid vas, da vi što činite dobro ste učinili, navla- 


štito one 80 vrijeća vune što je od lani ostalo u Pa- 

zaru činite ih uprtiti i platiti kiriju do Foče a ja ću 
amo provigati (== nabaviti) i još njeke Bivolile kako 
sam do komešion (== naručbu) Dragutinu kramaru 
da učini senje (= znakove) vaše i stavi još suviše 
Mihoča Andrijaševića M. -> A., da ne bi amo ko 
pretengjo (== zahtijevo) bivši u kući sve izgorijelo a 
u Divoni ukrali četiri Bale (== omota) Svite, i to se 
ne može naći. U onu furiju (=> žurbu, hitnju) ko je 
mogo krasti svak je kro, a ja tužan nijesam zno, da 
će otvoriti Divone, zašto se nijesam nado. Tolikodjer 
uputite Bivolile od ovega godišta i staviti rečene se- 
nje naše i Mihočeve i teškeru učinite na ime Mihoča 
Andrijaševića. Pisah vam da će tamo Mihajlo doći: 
zato ne će da otide zašto ne ima kumpanjije (== dru- 
štva), koje vas molim za ljubav Božiju nemojte to pu- 
stiti nego rekuperate ne imavši nikoga izvan Boga i 
vas u koga se uzdam. Aposta (== navlaš) sam pisao 
Ivanu Bratošu da sam rekupero libra neka bi sve pri- 
kazo i nami prido, zato mu i vi možete rijeti i stavi- 
ti Boga prid oči, i rijeti mu nemo(j) da se Bog gore 
rasrdi i da pošljem iz Rima proklesivo. Ja vam se s 
mojom nevijestom tužnom priporučivamo, moleći vas 
kadara naše posle opravite i ovi naš interes,( == pro- 
bitak) spravite se za doći amo. P(ozdravlja) Vas i je- 
dan i drugi MihočiFrana i Anica i od srcem (?) Ma- 
ra. Svikolici i oni su svi stropijani (== smeteni) kako 
su ih vadili ispod kamenja. Naša nevjesta Anica P(o- 
zdravlja) Vas i priporučiva se. I ne drugo. Ostajemo mo- 
leći Gosp(odin)a Boga za vas a viza nas i Bog s va- 
mi.Molim vas ljubite mi ruke Gosp(ar)u Antunu Resti«.*) 

#) Izvornik se ovog pisma nalazi u rukopisnoj knjizi «Pro(ces- 
sus) 1667«, koja se čuva u starom nadbiskupskom arhivu. Naravno, 
promijenio sam ortografiju a dijelom i interpukciju. 

Taman dospio čitanje, a neko zakuca na vratima 
od kuće. 

Marija pristupi k prozoru, te vidjevši ko kuca, po- 
tegne konop, da se vrata otvore, a bratu će: 

— Evo dolazi k nama Milica, djevojka pokojno- 
ga gospara Vlagja Gozze. 

U to se oglasi Milica iz predsoblja : 

— Je li doma gospar Dum Ivan ? 

— Jes, — odgovori joj Marija, — uljezi! te otvori 
vrata Dum Ivanove sobe. 

— O, ti si Milice! Što je novo ? Što te dobro 
k meni dovelo? zapita je Dum Ivan podižući očale. 

— Nikakvo dobro, nego jad i nevolja! gosparu 
Dum Ivane. ; 

— Vjerujem ti! Nema ga danas u Dubrovniku, 
ko može rijet, da mu je dobro iza kako nas je Bog 
onomadne onako strašno pohodio. 

— Dobro govorite! Ali opet fala Bogu! Što je od 


Boga, Bog dO, Bog i uzo, ma su teški oni jadi, što 


ti od iste čeljadi dohode. I mene su teško ucvijelili, 
zato sam k Vama i došla. 

— Ko? 

— Od koga se nijesam ni u snu nadala, da bi 
to mogli učinit: pop i fratar. 

— Pop i fratar?! u čudu će Dum Ivan; pa se 
namjesti u stolu, da pomnjivije čuje. 
' — Pop i fratar, govoriš? Gdje to, zašto, kako ? 

Milica tad pripovjedi Dum Ivanu, što joj se pred 
malo dana dogodilo, pa zaglavi: 

— A sad, ako mi Vi ne pomožete, nemam ni- 
koga drugoga osim Boga. 

Dum Ivan se duboko zamisli, pak će joj nakon 
male stanke: ' 

— Nije sad vrijeme zgodno. Još je sve u građu 
u neredu. Niko se još nije iza onoga teškog biča bo- 
žjega razabro. Zato stvar za sad ostavi, ja ću u toliko 
malo poviše toga promislit, a najavi mise opet gdje- 
god tamo, ako dočekamo, po svetomu Vlahu. 

Milici se činjaše prem dug ovaj razmak i hoća- 
še, da nešto progovori, ali je Dum Ivan prestigne : 

— Citam ti ja na licu, da ti je prem dugo če- 
kafi, ali, moja draga, ko čeka i dočeka. Kako sam ti re- 
ko, sad bi bilo sve zaludu, zato budi mirna i hajde 
doma, a čini imi se vidjet, kad ti rekoh. 

< Vidje Milica nije kud kamo, nego lijepo zafali 

Dum Ivanu, suznim mu se očima preporuči, pozdravi 
ga i ode. 


IV. 


Dani prolažahu jedan za drugim. Progje ljeto, 
progje jesen, a i zima bijaše već skoro na domaku, 
kad se Milica povrati u Dum Ivana. 

U toliko se svak onaj, ko je iza trešnje preo- 
sto, primirio. Grad se od ruševina dobrahno očistio, 
svakidanji se rad opet nastavio. Na ruševinama se sta- 
rog Dubrovnika počimaše pomalo dizat novi. 

Izmegju ono malo vlastele, što je preostalo, na- 
lazaže se i stari senatur Seko Jerov Gozze. 

Dum Ivan napuli Milicu k njemu, pošto je on 
»čovjek od zakona«, a reče joj, da jeon već š njime 
progovorio: o stvari. 

Milica na to zafali Dum Ivanu i odmah ode u 
gospara Seka. On joj reče, da mu je Dum Ivan do- 
. gogjaj pripovjedio, ali da bi hotio čuti iz njezinih u- 
sta sve tančine o tome. Ona mu tad sve po istini is- 
priča. Dok je govorila, gospar je Seko sve pomljivo 

slušo, samo bi gdjekad obrve namrštio. A kad je do- 
vršila, pruži joj jedno pismo, da na dnu istoga učini 
križ, veleći: 

— Ne boj se! Tvoji dinari ne će propasti, spa- 


vaj zato suha na uho! 


Sutradan odmah sastavi tužbu proti fra Ivanu i 
Dum Franu, te je preda crkovnoj vlasti. 

Prošlo je od toga vremena nekoliko mjeseca kad 
jednoga dana primi gospar Seko poziv za raspravu 
vrhu ove tužbe. Odmah obavijesti Milicu, da i ona 
dogje taj dan na raspravu. 

U naznačeni dan ona dogje, te kad je bila ure- 
čena ura, uputi se a šnjom i gospar Seko u nadbis- 
kupsku palaču na raspravu. 

Rasprava se je vodila redovito. Na upit, ko bi 
mogo svjedočit, da je Radosava zaslužila u dumana 
toliko dinara, odgovori Milica: 

— [ste dumne kod kojih je služila. Ima ih če- 
tiri, jer su ostale poginule u trešnji, a ove se sad na- 
laze u Stonu u manastiru svetoga Nikole, kamo su 
se nakon trešnje zaklonile. 

Dubrovačka duhovna vlast tad odredi, da se svi 
spisi ove parnice pošalju stonjskom biskupu, e da ta- 
mo budu ispitane svjedokinje. 

I zbilja ma 28 Novembra 1868 tadanji stonjski 
biskup, Petar Lukari, ispitivaše vrhu ove parnice. Svje- 
dokinje dumne bijahu: Jere Ričić, Cecilija Gozze, Ane 
Zamanja i Franćeska Červa. 

One suglasno pod zakletvom izjaviše, da je “po- 
kojna Radosava, kad je njihovu službu ostavila, iz- 
nijela barem dvijesti dukata. ' 

Ujedno sa ovim upisanim ispitom vrati Lukari 
sve spise u Dubrovnik, gdje duhovna vlast presudi, 


da dinari pripadaju Milici, a da joj ih moraju nakna- 
dit Dum Frano i fra Ivan., 

— Bogu hvala, uzdahne Milica, kad joj je go- 
spar Seko rastumačio presudu, evo vidim, da praved- 
na miika ne može poginut! 

Malo iza presude Dum Frano joj nadoknadi di- 
nare, a je li pako on polovicu naplatio u fra Ivana 
ili koliko — nijesam tražio u knjižurinama ni ja, a 
ne će bit zaista ni Milica! 


Ga 


Vještica. 


U crkvi je sv. Ilvana na Konalu zvonila misa 
prvi put. Žene se počeše kiipit pred crkvu i čekahu, 
kad će misa započet. 

— Dobro jutro Mare Perova, kako si? javi se 
Made Senkinja jednoj od sakuplienih žena. , 

— Slabo, Made, zaisto. Evo ima nekoliko vre- 
mena, da sam ni živa ni mrtva. Samo što je duh u 
meni. Ne znam, što mi se ovo dogodilo! 

— Uh jadna, koja te to nevolja stigla? A gdje 
najvišu slabost ćutiš? | 

— Po svemu životu, ma nađasve u prsima. Nešto 
mi teško pritiska prsi, a sve mi se čini, ko da sam 
bez srca. 

Made se na ove riječi prekrsti, pa će: 

— U kam se uprla, to ti je kakva vještica izjela 
SrCe. 

— I ja o tome sve mislim, a sumnjam i koja 
e, da Bog da joj prošo Petak preko Subote! 

— Pa kad znaš da je tako, moja Mare, tu ti 
nema drugoga ni boljega lijeka, nego dozovi Mariju 
Vilenicu s Orašca, ona će te ozdravit kako rukom. 

— Hoću, draga sestro, poručit ću joj odmah 
danas, da dogje u mene. Ovako više ne mogu. Jedva 
se mičem, putem ću dušu puštit. 

Made je baš htjela da joj pripovidi, kako je ne- 
davno ova Vilenica ozdravila Katu Konavoku, ali u 
to naljeze Marija žena Iva Stražanina. Uprav je zinula, 

da se javi Mandi, kad Mare Perova stupi preda nju, 
pa će osornim glasom: ' 
— Vještice gadna, s vragom si se sdružila pa 
činiš čari, a još imaš obraza da u crkvu dohodiš! 
Sve se tu skupljene žene okrenuše, da vide, ko- 
mu to Mare govori, pa kad vidješe, da psuje Mariju, 
neke zaklimaše glavom, druge se u sebi prekrstiše, a 
neke opet pljunuše, dočim Nike Barabantova izgovori 
na po glasa: »I o grmio trn, ane u Pulju pod 
orah«. 1) 
— Bit ćeš ti vještica, pasja ženo, pa hoćeš, da 
drugoga klevećeš, e da možeš bolje zlo činit, a ja 
nijesam vještica, nego dobra kršćanka, odgovori joj 
Marija. 
— Jesi, jesi vještica, u lice ti govorim. A samo 
te obličje izdava: crni ti je mađež na lijevoj strani 
naustnice. >) Izjela si srce tolikoj djeci i čeljadi pa i 
Radu crevljaru, a i na meni si učinila čari. Javit ću 
te, gdje treba, pa će ti udarit po obrazu pečate, da 
te vas svijet pozna, da si vještica, neka se može u- 
klonit od tebe i da blagoslovi kuću vodom krštenom 
i tamjanom, da ne činiš zla po. dobrijem kućama, 
gnusnice jedna! 
— Ne služi, da me ti javiš, javit ću se ja i sama 
i tužit tebe za te sramotne klevete, pak, ako me na- 


1) Narod priča, da se vještice kipe u Pulju pod orah, a tamo 
da lete na metli. Dok se mažu masti, koja im dava tu snagu, da 
mogu letjet, govore: «Ni o trn, ni o grm, nego u Pulju pod orah«. 
Zato narod obratno vješticu kune, biva: «I o grm, i o im, a ne 
u Pulju pod orah«. : 

2) Narodno je vjerovanje, da je svaka ona stara žena, koja ima 
črni madež na lijevoj strani naustnice, vještica. 


gju krivu, neka me sude, a ako pravednu, neka me 
obrane od takijeh potvorština. 

Bile bi se one još karale i pregonile, da nije 
misa po treći put zazvonila, te se tako jedna po jedna 
ušuljaše u crkvu. A svaka je za stalno držala, da je 
i na njoj Marija Ivanova učinila čari, jer, da si koju- 
mudrago od njih taj čas zapito, kako se ćuti, svaka 
bi bila odgovorila, da ćuti, da nema srca. 


1 dan danas vlada u narodu sujevjerje o vješti- 
cama, toli više nazad četiri vijeka! Da je ova miso 
ukorijenjena u narodu, svjedoči nam obilatost imena 
za njih: vještica, vještičina, vještičetina, coprnica, ka- 
menica, konjobarka, ordulja, rogulja, mora, magjionica, 
vilenica i slična. 

Ovo je sujevjerstvo od davnih davnina rašireno 
po svemu svijetu. Koliko i koliko ih se spalilo radi 
toga, što su bile vještice! Za turskoga gospodstva u 
Bosni i Hercegovini, bacili bi u rijeku onu, na koju bi 
sumnjali, da je vještica. Ako bi potonula, znak je, da 
je vještica, a ako bi ostala na vrh vode, nije. Koliko 
ih je na ovi način poginulo! Koje dakle čudo, da »i 
mala toli obrazovana i upitomljena dubrovačka drža- 
va ne bi poštegjena onijem ostatcima supersticije, od 
kojih bolovahu sve do XVIII. vijeka- i najnaprednije 
evropske države, progonstvom naime vještica«. Ipak 
su se samo dvije istrage vodile od dubrovačkog kri- 
minalnog suda proti vješticama. Prva ovaka istraga 
spada u godinu 1660, a to je prvi slučaj, koji se od. 
pamtivijeka pojavi i to u Janjini na Ratu. »Bi prijav- 
leno naime Janjinskom kapetanu Ivu Nikole Gučeti- 
ća, da se nalazi u njegovom području vilenica, te bi 
jedna od ovijeh pred njega dovedena, koja prizna, da 

ih ima mnogo, a imenova ih devet. Od ovijeh dvije 
ispovjediše, da su vilenice, dočim ostale porekoše, te 
ih kapetan sve posla u Dubrovnik, gdje im zametnu- 
še istragu«. One dvije, koje priznaše biše od Senata 
osugjene na smrt, da im se lješine spale, a one osta- 
le, bijahu metnute za po ure na torturu, ali ipak ni- 
šta ne ispovjediše. Gjono Gradić se je protivio ovoj 
osudi i predloži, da spisi budu poslani Arćibiskupu, 
da on ispita, ima li tu kakove jerezije. Tako bje uči- 
njeno, premda se tome protivio tadanji knez Luka Gu- 
četić. »Vilenice priznaše krivnju pred duhovnom obla- 
sti i nabrojiše više zločinstava nego pred civilnijem 
sudom. Tada arhibiskup dade ih pratiti u crkvu, gdje 
bi čitana istraga hrvatski (in lingua nostra), a vileni- 
ce pred narodom opozvaše svoje praznovjerje«. Iz cr- 
kve bješe dovedene nase u tamnicu. Jedna se pokaje, 
a druga usprkos svijem opomenama jezuvita Meda 
Ranjine »ostane tvrda te se dade silom dovesti na 
stratište, gdje biše obješene«. 

Drugu ovakovu istragu povedoše isto kriminalni 


suci godine 1689 proti Vici Antičinoj iz Prizrena i 


Kati Nikolinoj Kilina iz Županje, koje je prijavio, da 


su vještice, Janjinski kapetan Vlagjo Bunić. Prva u- 
mre u tamnici još dok je istraga trajala 27/1 1690, a 
druga bje osugjena osudom 26/5 1690 »da ima biti 
sprovedena kroz grad, šibana na brlini, žigosana tri 
puta, na čelo jedanput, a dva na obraz te pošlije iza- 
gnana«. 

Ove je dvije istrage vijerno opiso blagopokojni 
Dr. Kosto Vojnović u CXXI knjizi »Rada« u radnji 
»Crkva i država u dubrovačkoj repuplici«, odakle i 
izvadih gornje podatke i navode. 

Pretražujuć po rukopisima negdašnje dubrovač- 
ke nadbiskupije, namjerio sam se na treći ovaki pro- 
ćes, koji se vodio godine 1671, aline od državne, ne- 
go od crkovne vlasti. Nalazi se u rukopisnoj kaje 
»Pro(cessus) 1670«. Nema drugo, nego ispit škijek 
svjedoka. Nije ni svršen, nego je ostavljeno nekoliko 
lista papira u bijelu, moguće nakanom, da se nastavi 
Nastavio se nije, jer će se bit po svoj prilici spisi ha. 
cili ad acta ili prošli državnom sudu. 

Proćes je zanimljiv koli radi suštine stvari, toli 
i radi jezika, jer su svjedoci ispitani hrvatski. ' 

Evo te ispite prepisujem od riječi do riječi kako 
su u pomenutoj knjizi napisani, a promijenio sam sa- 
mo ortogralfiju i donekle interpunkciju. 

Da se razlikuju od mojih nadođataka označit ću 
ih navodnim znakovima. | 


' Marija je velikim nestrpljenjem čekala da svrši 

misa, bila bi rada, da se i na preskočke svrši. 
N. Netom je pop prekrstio, ona se diže, te ravno u 
arćibiskupa, pa mu se potuži, kako je Mare Petrova 
potvorila, te ga zamoli, da povede istragu gdje ćes 
dokazat, da ona nije vještica. pas : 
Arćibiskup je posluša, te zametne istragu i za- 
zove prvu Maru Petrovu, da reče, zašto je Marijin ' - 
zvala vješticom. o 
Ona dogje na 6 Srpnja pred istražno povjeren- 
stvo, te pod zakletvom reče: 

' »Ja poznam Mariju Ivanovu er stoji blizu nas 
Istina je, da sam joj govorila, da je vještica i da dini 
čari, er ih je na meni učinila; er osam dana jes, d 
sam bila nemoćna i dozvala je sam dva puta A reči 
je put došla i donijela u čašici od oskla i smrdjelo 


je, da se nije moglo stat od smrada i učinilo mi je 
vele veće bolesti i dozvala sam Vilenicu Mariju s O- 


rašca, koja je sada na Pločah i razapela mi je prsi i“ 


rekla mi je prvo: Je li ovo _miserija'), da je ovako 
mlado čeljade oborila. Paka mi je rekla: Tužna že- 
no, izvadila ti je srce i ožičicu. Imaš ovdi u selu je- 
dnu gnusnicu, koja vam će doć svijem vrha. Paka ta 
žena s Orašca naredila mi je pit smolu od brštana, 
rusnice i moška i uvariti mliječera gdje ne vidi mora, 
da ti svare u vodi i da ti stave na srce. I tako sam 
učinila i ozdravila. [ rekla mi je: Ako od tega ne 
ozdraviš, ja ću ti donijet ili poslat nješto da popiješ«. 

Iza ovoga preslušanja otišo je nuncij komisije 
u kuću Marije Ivanove, da je pretraži. Pri pretrazi na- 
gje pet posuda punijeh nekakvog ungventa, koje sobom 
odnese. . 
Na 11. istoga mjeseca bje preslušana Katarina 
Radova, koja reče: 

»S okasijoni?) er moj muž Rado lani na Stjepanj 
dan paso“) pred kuću Marije Ivana Stražanina pitaju- 
ći u nje ličencu“), da pasa“) priko nje dvora, ona, ka- 
ko isti Rado povijeda, skočila je iz odra i počela nje- 
ga bit štapom u sjeni od ljepirice govoreći mu: Ovo 
ti čine vještice. A paka joj se sin skočio s mačem i 
tio ubit rečenoga Rada. Kako se je paka smrklo, raz- 
bolio se je i počeo govorit: Ajmeh, ajmeh umrijeh, 
ne ćutim srca! Ja sam zazvala susjedu Madu, er se 
paraše 5), da će umrijeti, koja dogje i pomože mi oko 


1) Bijeda. 
2) Zgode. 
) Prošo. 
) Dopust. 
) Progje. 
) 


3 
4 
t5) 
6) Cinjaše. 

njega noseći octa i trući ga. Paka sjutra dozvali smo 
liječnika, koji je naredio nešto, da popije i učinio mi 
je čitulicu!) i ponijela sam je u Vinčenca spičara. | 
prvo mije reko, da ne ima onega, što bijaše naregje- 
no, paka mi je do i uzeo šeset dinara. Ja mu sam to 
dala popit i bolje mu je učinilo. I za ti suspet*) ja 
sam od tada bila s njom u svagji. Nisam s njom go- 
vorila, er sam suspetala*), da mu nije što učinila, biv- 
ši još odavna čula, da je vještica od veće čeljadi. Šes 
mjeseca nazad jedan dan hodeći ja na misu u gjar- 
din*) Mihoča Kurkuta i tako čekajući misu, rečena 
Marija Ivanova hođeći i ona iz doma na misu, dogje 
na vrata nje kćere Marije, koja se bila udala. I tu do- 
šla je oko mene govorit mi dobre riječi, da se _umi- 
rim. I ja sam govorila lijepo s njome. Malo poslije, 
gledajući ja, idu li čeljad na misu, ona stojeći na re- 
čenijeh vrati s kćerami, zatrče se k meni i poljubi me. 
Paka smo pošli na misu. I od tada svegj sam bila 
nemoćna. Imala sam do sada bolesti po meni na ta- 
ki način, da nijesam mogla ništa činit, neg štogodi 
silom. I ončas sam uzela sumnju, da mi je ona što- 
god učinila. Po Petrovu-dne onomadne treći dan do- 
zvala sam Mariju . . . Vilenicu s Orašca, koja je bi- 
la došla u Marice Nikoline, da bi mi što pomogla. I 


.došla je ončas. I netom me je vidjela, nije mi ništa 


drugo rekla, nego onako bez imenovat nikoga: U oni 
čas, u koji si se s njom umirila, smečila ti je srce, 
navrgla te je, da se cijediš u dugo brijeme i da ho- 
deći dušu pustiš. I naredila je, da svarim u octu so- 


1) Recept. Lijepa narodna riječ, koju nijesam još nikad čuo! 
2) Sumnju. 

3) Sumnjala. 

4) Vrt. 


M 


duje i rosopasti i da od tega učinim implastro') i da 
pijem vodu od sodule i rosopast okvasit u vodi kr- 
štenoj i da se napijem i da pijem rakiju s paprom. I 
to mi je bolje učinilo«. 

 Pitana, ko bi to mogo svjedočit, odgovara: 

»Rado moj muž, Mada Jakova, Marica Nikolina, 
Nikola Kamenar de Osojnik, Marija Petrova, Nika 
Gjurova Trumbaričina, Marica Mihajlova«. 

Upitana, po čemu to zna. odgovara: 

»Ja znam ovo, er je na meni bilo učinjeno«. 

Iza toga ugje nje muž Rado, koji zakilet, reče: 

»Lani drugi dan po Uskrsenju, koji mi zovemo 
Stjepanj-dan, bio sam pošo u Mihajla Sašikulje, ko- 
jega kuća je u par s kućom Marije Ivanove Stražani- 
nove i blizu nje. I bio sam u njega na užini. Paka, 
kako sam od njega otišo, kucnuo sam na vrata Ma- 
rije Ivanove i ozvala mi se je nje kći. Pito sam: Ako 


vam je drago da pasam ?) ovuda? I čuo sam, da je. 


rekla nje mati Marija iz kuće: Neka pasa!*) Otvorila 
mi je kortu “) i ja sam uljego u kortu i došo sam na 
vrata od kuće i nazvo sam »dobar dan« (a bijaše do- 
ba od osamnaes ura 5) incirca) i reko joj »čestiti Stje- 


1) Balsam. 
2) Progjem. 
3) Progje. 
4) Dvorište. 
5) Izmegju 1 i 2 ure poslije podne. 

Do pri koncu XVIII. vijeka početak brojenja sahata nije bio 
na ponoći, nego po sahata poslije zahoda sunca: Okrom toga se 
brojilo u jedan dan ne dva puta po 12 sahata, nego jedanput 24 
sahata. To je bilo.i u Dubrovniku, jer se n. p. pripovijeda, da se 
je velika trešnja god. 1667. dogodila dne 6. Aprila u 14 sahata u 
jutro u srijedu veliku. Ovo se brojenje ura zvalo talijanska ura 
ili češka ura a uporavljivalo se u Italiji, Dalmaciji, u Koruškoj, u 
Stajerskoj i u Češkijem zemljama. Istina, bilo je lokalnijeh razlika 

panj-dan«. U što.... joj nazvo to, ona izletje ispod 
bijelja u jednoj ljepirici velikoj koliko je ona. I vigja- 
hu joj se noge po lakta iz više zemlje, a ruke izvan 
krila malahne i obraz jedva se je prozrijevo nje ko 
od žene. I tako se je saletila k meni na vrata i prite- 
gla me je k sebi u kuću, a obje kćeri bile su u kući 
i smijale se za odrom. I nije ticala nogami u zemlju 
i tako se je pritisla k meni i drpila mi oko srca i go- 
vorila: Ovako će te vještice jesti. I tako me je držala 
diegod !) za kvarat?) od ure. I tako ja nijesam mogo 


pri tome, ali su se satovi uopće uregjivali ovako: Dne 1. Avgus- 
ia su bile 24 (dvadesetičetiri) u 81/2 u večer; sahat kasnije u 
91/2 ur4 ura noći, u 10V2 dvije ure, u IA tri, u 121/2 četiri i 
tako naprijed do dvadesetičetiri sutrašnjeg dana. 

Dne 15. Avgusta  dvadesetičetiri su bile u 8  sahata u večer. 


« 1. Septembra « «€ «TI «4 «< 
koO18. « « « « «7 4 « « 
« 1. Oktobra « « «< «61/2. « «< « 
« 15. Oktobra « « « «6 « « « 
« i. Novembra « « «o «58 « «< 
« 15. Novembra G s 4 &5 « «< «< 


Ovako je ostajalo do 15. Februara, kad su dvadesetičetiri 
počimale u 5!/2, dakle: 
Dne 15. Februara  dvadesetičetiri su bile u 5/2 sahata u večer. 


« 1. Marta « « « «6 « « «< 
« 15. Marta « « «< «61/2. « « «< 
« 1. Aprila « «< « «7 « « «< 
« 15. Aprila « «4 «Tia «< 
4 Lk Maja 4 < « «8 « 4 < 
« 15. Maja « «4 «Bl2« 4 < 


Ovako je ostajalo sve do 15. Avgusta. 
Dakle koja je to bila četrnaesta ura dne 6. Aprila 1667? 
— Od 14 digni 5 (jer do 7 ura, kad su dvadesetičetiri do ponoći 
ima 5 ura) ostaje 9. Dakle 14 ura odgovara današnjim 9 ura jutra. 
Za ovu sam bilješku haran učenom prof. Antunu Vučetiću. 
1) Po prilici. 
2) Četvrt. 

uteć ni ništa učinit, dokle je spariškala !) i ukazala 
se u bijelu koretu ko žena. Paka je izišla na dvor i 
obrnula se tri puta okolo i zijala je put nebesa u i- 
sto doba dancajući. *) Paka je uzela jedan štap i mla- 
tila me objema rukami koliko je mogla po škini. U 
- toliko sam se osvijestio i uteko sam ondi blizu u nje- 
kakoga barabanta u kuću. I urtala*) je ona za _mno- 
me opeta u kuću i tisla mnome o kantunatu“*) i bila 
mi je smečila ruku. A Petar, nje sin, kako sam uteko 
iz kuće, vidio sam ga s mačem golijem, da me hoće 
ubit, i tako, da nijesam uteko u rečenu kuću, bilo bi 
iorsi*) i slijedilo. Kako sam dospio doma, lego sam 
i pala mi je noga i ruka. I bio sam dozvo liječnika 
Gjuliani. I učinio mi je jednu policu"), da pošljem u 
Vinčenca spičara i da uzmem njeki prah i vodu. I re- 
ko je spičar, da tega praha ne ima, paka je reko že- 
ni: Ako ćeš dat šeset dinar, dat ću ti tega praha. I 
dala mu je šeset dinar. I ja sam ozdravio od tega 
praha«. ' 
Svjedoci su svemu ovemu »Maruša Mihajla Sti- 
jepanova, Mande Senkinja« i nje muž. 
Upitana, kako za sve to zna, odgovara: . 
»Ovo je meni sučedalo *) u mojoj personi«. >) 
Iza njega uljeze Marija iliti Maruša_Mihajlova, 
koja zakleta reče: 


1) Iščezla. 

2) Plešući. 

3) Nasrnula, nahrupila. 
4) Ugao, rogalj. 

5) Možeda. 

6) Recept. 

7) Dogodilo se. 

8) Osobi. 

»Lani na drugi dan po Uskrsenju došo je Rado 
crijevljar u nas. I još smo bili na objedu. I tu se je 
jedanput napio samo ma malahno. I posidio s nami. 
Paka je otišo u Marije Ivanove i zakuco na vrata i reko: 
ako bi jom drago bilo, mogu li pasat!) na ta druga vrata ? 
Otvorila mu je,ion je uljego u njih. U to sam čula, da 
je stala trijeska i izašla sam na dvor i videla, gdje Ma- 
rija Ivanova bije ga jednim štapom i opskače oko nje- 
ga u bijelu, a on gdje staše bez krenut se. I kako ga 
je puno mlatila, u to za kompasijun ?) ja sam otišla 
u kuću oliti u gustijernu za ne gledat. Od tada reče- 
na Marija ne može me čut ni vigjet, neg me psuje i 
govori »prodala si dušu za dinar« 5) s okasijoni *) er 
rečeni Rado stavio me je za svjedoka na sugje i 
eksaminala sam se"). Otada meni je nazadak otišo i 
ležala sam po godišta od tada, okle je to sučedalo *), 
ma nijesam sumnjila na nju ništa, ništa, dokle sam 
čula govoriti, da je vještica. Pošla je jedan dan ovega 
godišta, još kako sam ležala u Klare, što se je uda- 
la od Bena Leonardi i upitala je, kakva je Maruša 
Mihajlova. Rekla joj je nebogo: Mare, trudna veoma, 
što joj se ne javite kako susjedi? Ona je odgovorila: 
Neka je tamo, letjela sam ja od nje pasa, a došla je 
veće na što _ je htjela e tako je rekla, da je su vješti- 
ce izjele. Ma nuti, na koji bi čisti obraz došli i suhi! 
Mogu je navrć na svaku stvar, ma izjesti ne će nju, 
ona je stara. Paka jedan dan s okazijoni '), kojoj sam 

1) Proć. 

2) Samilost. 

3) Novac. 

4) Zgode. 

5) Ispitala sam se. 


6) Dogodilo se. 
7) Zgode. 

vratila jednu gostaru, molila je sam: . Mare, ja znam, 
nemoćna, poradi štogodi oko diče, ja ću ti platit. 
Odgovorila mi je: Ne ću, ja koga liječim, hoću, da da 
misu prid sv. Antuna. Ja joj sam odgovorila: I ja ću 
bez tega dat misu. A ona reče: Ne ćn ne! I nije hti- 
jela liječit me. Lani stojeći ja na paši pod mojijem 
mjendelom, otkle se može vidjet u nje pred kuću, vi- 
djela sam rečenu Mariju, gdje pred kućom čini njeke 
ate!) i giba tijelom i rukami čudno na svaku stranu, 
ko da se kljanja i zaninče(?) tako čineći ate i rukami 
i glavom. I to je duralo?) diegodi*) po kvarta“) od 
ure incirca. A paka sam ja otišla za ne gledat i pri- 
krstila sam se, a ona je tako ostala čineći ate. I od 
tada uzela sam je u suspet?), da ne čini koje čari«. 


1) Čine. 
2) Trajalo. 
3) Jedno. 
4) Cetvrti. 
5) Sumnju. 


Pogodba. 


Uprav se na roglju, koji čini »ulica_ široka« s uli- 
com »megju crevljare«, susretoše Rado Zvonac s Br- 
gala i Kristo Ilijin iz Postranja. 

— Dobro jutro Rado, koja te dobra sreća do- 
nijela u grad? zapitat će Kristo. 

— Evo, kume Kristo, donio gosparu poklon, pa 
ću usput kupit nešto piitina za kuće. Znaš kako je, 
vazda štogod služi. A što si ti u gradu? 

— Ja sam došo još sinoć, pa sam noćio u Pr- 
lende na Prijekomu. A došo sam, jer su me zvali ne- 
što poradi šume. Idem sad u dvor, pak ću vidjet, što je. 

— A kad ćeš put doma? 

— Stoprv se trsim!Valja mi pospiješit,žena mi nešto 
slaba, a stariji sin onomadne navinuo vog, pa nema 
doma, ni ko bi vode zahitio. 

— I u mene nešto slično, po kuće ih rgjavo. Ja 
idem sad vidjet za to piitin4, pak ću na Ploče, te ako 
se sastanemo, zajedno ćemo put doma, pošto ne ću ni ja 
preko Bosanke. Imam se nešto svratit u Marka na Dupcu. 

— Pa dobro, i ja ću gledat da se brzo _ oslobo- 
dim, pak ćemo put pod noge. 

Jednu su uru nakon ovog razgovora hodili dva 
prijatelja putem koji vodi iz grada u Župu. 

— Reci mi Rado, vjere ti, što mislite s ono baš- 


tine, što pripada vašoj crkvi? 


— Za pravo, Kristo, ne pripada crkvi nego 
braći, ali to je sve isto, rijet ćeš. Sto mislimo? 
Da pravo rečem, ne znamo ni mi. A što bi 


smo? Samo znam, da je grehota, da onako leži pusta 


u ledini. 

— Da što je ko ne radi? 

— Ija bih prvi, ali se ne može odoljet. Svak 
želi, da najprvo uredi svoje, a opet da jedan radi a 
drugi ne, naopako, jer bi plodove svak hotio poslije 
uživat, a pravo ne bi bilo. 

— Da zašto ne unajmite komu? 

— Baš smo onamadne o temu govorili, i htjeli 
smo unajmit Lazu Kosaču, i on je naš brat; ali, bra- 
te, slabo plaća, ne dava nego peset dinara na godiš- 
te. Pa govore braća, da opet bolje da leži u ledini, 
nego da se mukte unajmi. 

— Da nu; reci mi nešto Rado, vjere ti. Taj La- 
zo Kosač, je li to oni vlah iz Hercegovine, što je bio 
došo za djetića u Bačine? 

— Jest, uprav on. Steko nešto malo para, pa 
ogradio kućaricu, ima dva d6ca zemlje, pa sad žive 
o sebi u nas na Brgatu. 

— Pa kako ono malo prije reče, da je i on vaš 
bratP A on je od stare ruke.!) 

— Čini ti se čudno Kristo, a tako je. Valja da 
znaš, da i ako je više ruka, Bog je. jedan. A hoćeš li 
ostavit čovjeka, sutra da mu je nevolja, kako pašće? 
Sačuvaj Bože! Naša braća sv. Ane ima, Bog zna, ko- 
liko stotina godina, da postoji. Ma je bila bez matri- 
kule. Nju su sastavili stoprv godine 1611, a Malo _ je 
Vijeće potvrdilo 1612. Ovako mi je pripovijedo moj 
djed, on je tad bio živ. Odmah, kad su matrikulu sa- 
stavili, udarili su zapis, da i vlah može bit brat — i 
dobro su učinili. 


1) Ođ stare ruke — pravoslavne vjere. 


=. pam 


— Ako je i vlah, krst je na njemu! 

— Tako je. Ali nekako da bude baš neka, ako 
i mala, razlika izmegju nas domaćijeh i vlaha, koji bi 
se upiso, uglavili su, da mi pri ulazu u braću imamo 
platit pet perpera a vlah!) šest, ma valja da položi za- 
kletvu vijernosti,*) a slobodno mu, da se krsti i Boga 
moli, kako zna, 

— Svak moli, kako umije! 

— 1 zato, vidiš, imali smo dosad nekoliko vlaha, 
naše braće. Pa ako su i vlasi, pošteni su ljudi. Evo 
ti pokojnoga Sima Cvjetića, i on je bio Hercegovac, 
pa se upiso u nas u braću. Koliko je on dobra braći 
učinio. 

— Ono ste njega, na pamet, donijeli iz Herce- 
govine u vas ukopat? 

— Baš njega. | da ti pripovidim. Naš je zakon, 
ako umre brat izvan Brgata, braća imaju poći po mr- 
tvo tijelo do dalečine jednoga dana po suhu ili po 
moru. I valja da idu sva braća, jerbo ako koji ne po- 
gje, valja da plati dva perpera voska. Pa sam ti hotio 
rijet, pokojni je Simo umro gori u Hercegovini dan 
i po hoda, a mi smo ga isto pošli uzet, što nam nije 
bila dužnost i ukopali smo ga u naše groblje sna- 
šijem popom. Pa i sad imamo osim Laza još druga 
dva od stare ruke. 

Ovako u razgovoru stigoše prijatelji do Dupca. Pri 
je nego se rastadoše, rijet će Kristo: 

— Da se vratim, Rado, na baštinu. Kad bi ste 
hotjeli, ja bi pod moj račun uz ono zemlje u na- 


«jam i plaćo bi što je pravo. 


nja e se sara imurlacco«. 
>| Moran e li sia dato giuramento di lealta«. 


Ovako se čita u izvornoj matrikuli ove bratovštine. 


== 


— Je li vjera? 

— Vjera božija, evo ti ruke, i pruži Radu desnu. 

— Dobro, poslušaj: Ja ću stoprv dogjem doma, 
sazvat braću i rijet ću im, što si mi sad reko, pak 
ako se dogovorimo, ja ću ti poručit, te ćeš ti doć, da 
uglavimo pogodbu. 

— Evala, neka bude tako! Stoj mi zdravo i ve- 
selo i pozdravi Gjura Burgjiju. 

— S Bogom Kristo, do vigjenja! 

Tu se prijatelji rastadoše. 

Prvu je Nedjelju iza ovog razgovora Rado skupio 
braću i predložio, što mu je Kristo reko. 

Sva se braća nagjoše složna, da unajme baštinu 
Kristu uz sto dinara godišnjeg najma. 

Do dva dana je iza gornje gotovosti došo Kristo 
na Brgat i pogodio baštinu za 96 dinara godišnjeg 
najma. 

Ugovor najma bje upisan u matrikulu doslovce 
kako slijedi: 

»Adi !) 3 novembre 1750. 

Mi braća od svete Ane od Brgata afiktasmo *) 
baštinu svete Ane po imenu popovina: afiktasmo Kri- 
stu Ilijinu iz Postranja rečenu Busetinu po devedeset 
i šes dinara na godište, i da mu se nema nigda kre- 
šiti *) alikat nego vazda po devedeset i šes dinara, i 
budemo mi braća opeta uzeti rečenu baštinu, da smo 
dobri uzet je i platit miljoramente *)«. 


1) Dne. 
2) Unajmismo. 
3) Povisiti. 

4) Poboljšice. 

Sa Šipana. 


L 


Dana 24 veljače 1783 vas dan je u Luci Šipanj- 
skoj dažgjelo, tek je pred samu večer malo prestalo. 

Mato je Mršić baš privezo lagju uz kraj i iskrco 
se, te se uputio put kuće, da će na večeru. Pred sa- 
mim vratima susrete bana!) Pera Ćilovića. 

— Ja baš zaputio evo u tebe, reći će mu ban, 

a otkle ti tako? 

= — Bacio sam sinoć neke vrše, pak ih poradi 
kiše nijesam mogo prije poć pregledat, nego stoprvo 
sad, a usput sam uzo osti, ako ugledam koju ho- 
botnicu. 

— Pa je li sreća? 

— Nije baš najgore. U jednoj sam našo tri 
jastoga, a u drugoj jedno dvaestak saraka. A kad sam 
baš pristo uz kraj, uhitio sam evo ovu hobotnicu. 
Nju ću ti sad odmah obarit; ako ti je po volji, mo- 
žeš ostat sa mnom na večeri. 

— Borme baš i hoću, jer sam te i onako isko, 
da te obavijestim, da je sutra skupština braće. . 

U tome razgovoru pristupiše do vrata Matove 
kuće. Mato oškrnu vrata, zazove ženu i dade joj svu 
ribu, što je nosio, te joj reče: »Ovu ćeš hobotnicu 
odmah skuhat za mene i za Pera, a ti uzmi za tebe 
i za djece kojega sarka tu iz koša, pa spravi kako ti 
je draže. U toliko dok bude hobotnica gotova, daj na 


1) Glasnika. Neka su bratstva birala jednoga brata za bana. Du- 
žnost mu je bila obaviješćivat svu braću, kad je skupština. 


meets 0 

jele i koj i neka 
trpezu tri četiri srdjele i koju maslinu a če ua 
utoči bokaru vina«. Tad se okrene Peru: »Sje 
' Dia 2 
i pripovigji mi, koja je to opet novost < sh 
_ Gruba, moj Malo, gruba. Prije smo — . 
svakog blaga božijega 1 zemalja i kućica, pak je i 
i ka; na svr 
Š na pretek dohodaka; 
šemu bratstvu bilo u . 
bi svake godine ostalo čista prihoda, a " qdao 
žemo dalje, ni otkle prebijene pare. Svaki an € m 
Znam, Pero, i ja za to. Eno ti kad je o1 
s i . | šega 
madne Vodopić umro u Stonu, po moa . ha 
: A para 
j t barku i pet ljudi, ga d 
bratstva valjalo posla rk 
roblj 10. Da nije vi 
a isko groblje ukopan 
vedu, da ga u bra i, a de 
i ji j j škove iz špag 
koji je sam sve troš : 
moga tasta Nika, sam a 
io i j koji je sve mukte : 
latio i Dum Angjula, oj : do 
bi se sva braća osramotila. Kad nema otkle pa a, 
3 . . . ši | 
zaludu i zakon 1 matrikula 1 gre! menon 
Tako je, pravo govoris. A znaš Ii, j o 
M F ja na / 
mu zlu kriv, da naše bratstvo ovako S dana 
ropada ? n. ' 
ii Ko je kriv? Kriv uprav mije niko, 
a : 2 . s . a a 
čini: kriva je nerodica u ova zadnja tri is a o, 
i a dav 
loza a masline slabo, pa puk nema otkle 
raću prihod. .. i | . 
a la Bit će štogod i to, ali ima ko je svemu oat 
i to su ovdje se Mato obrne na sve strane, gao 
\ x i baš i i nešto 
hoće da se uvjeri, jesu li baš sami, pa nastavi n 
išim g — naša vlastela. ' 
tišim glaso1m naš * ' . 
S I ja sam to nešto promišljo, ali sam se stra 
šio reći. ' ' ma 
Ovako je, kako ti govorim, vjeruj tl a _ 
== Ž Be 
Kad su se prije vlastela štogod prtila u nase jE raba 
braće? Mi smo tu bili i gospari i sluge dima a 
7 . : 
poznali nikoga, nego našega paroka 1 starješine, 


ada. 


u 


bi smo mi opet izmegju nas izabrali, a danas? Todore, 
Todore, svaki dan to gore! Ako pogjemo ovako na- 
prijed, ne ćemo se smjeti s mirom ni prekrstit — 
ako to vlasteli bude smetat. 

— Istina! 


— Kako ne, moj brate! Više od dvijesta godina 1) 
niko nas nije smeto ni ometo, ali se gosparima prohti- 
jelo, da nas zadijevaju. Prvi je put to bilo, kako mi 
je pripovijedo pokojni otac, Bog mu do raj, godine 
1707 kad su upravitelji Primorja i otok4?) bili Gjuro 
Bona i Mato Ghetaldi. Oni su se nekako ni zvani ni 
pozvani umiješali u naše posle od braće i narekli su 
neke nove zakone i nije bilo druge, nego ih je valjalo 
upisat u matrikulu. Govorio mi je pokojni otac, koliko 
su se tu svi, pa i sam parok, mučili i hodili u grad 
u kneza, u arćibiskupa, a u koga sve nijesu, pak 
zaludu. ' 

— A znaš li, neka ti rečem, meni je pripovijedo 
pokojni Antun Milić, on je tad bio živ, zašto su to 


učinili? Vlasteli je počelo smetat, da bratstva imaju 


“one slobode i da ne ovise u dosta stvari od njihovi- 


jeh sudaca u gradu, pak su počeli zadijevat u našu 
samostalnost. Onomadne sam baš bio za jedan poso 
u Trstenomu, pak mi je pripovijedo Ivo Knežić, kako 
suu im se vlastela počela prtit u braću. U njih je ge- 
stalad*) sam bio onaj, koji je imo pravo kaznit brata, 
koji bi što skrivio, osim ako nije bila prolivena krv. 
U tome jedino slučaju bio bi predan u gradske tamni- 


1) Bratovština je sv. Stjepana u Luci na Šipanu osnovana 1569. 

2) Vlada bi dubrovačka imenovala dvojicu od vlastele, koji su 
se zvali provviditori e sindici in Primorie et Isole ili provvidi- 
tori e sindici in Terre Nuove et Isole. 

3) Starješina. 


8 — 


ce. A sad, pripovijeda mi, da im vlastela s dana na 
dan krnje sve to više stare sloboštine. A gdje ti je, 
što su opravili crevljarima i to u gradu! Braća crev- 
ljarska istjerala iz braće nekoga Iva Rakigjiju. To je 
bilo baš na staru godinu. A na11 Gjenara dohodi im 
teskera od Senata, da valja, da ga opet prime u braću! 

— Svud su ti oni isti, to ja vazda govorim. U 
nas su ti opet nakon 12 godina baš 1719 isti Bona i 
Ghetaldi nametnuli neke nove zakone glede izbora 
častnika, glede prava glasovanja u braći i kako valja 
postupat sa starješinama, koji su što braći dužni. 1 
ovo je sve valjalo u matrikulu upisat. A ono, što se 
dogodilo nazad osam godina, ne služi, da pripovije- 
dam ni ja tebi ni ti meni, jer smo oba bili živi i 
spominjemo se lijepo. 

_— Kako ne! Spominjem se kako sad. Ono je 
bilo baš sedamdesetipete a providuri su bili Palo Sa- 
raka i Luco Pozza. Oni su nam naredili, da upišemo 
u našu matrikulu, da se svake godine imaju izabrati 


četiri redara, koji će stati na put lupeštinama i nasto- 


jati, da iznagju lupeža, pa do potrebe, ko im bude 
sumnjiv, da mu mogu i kuću pretražit. Još su nare- 
dili, da prijašnji starješine od braće, koji su što braći 
dužni, moraju u što kraćem roku povratit, a novi 
starješine, da su za to odgovorni. Pa su naredili, da 
se ima javno pred crkvom kaznit svakoga brata, koji 
bi uvrijedio roditelje, psovo i uopće neskladno se po- 
našo. 

— Bilo je i još, nego se ti dobro ne spominješ. 
Naredili su, da svaki brat, koji bi gledo, da krivca 0- 
brani, ima bit osugjen na mjesec dana tamnice u gra- 
du a porte serrate.') ' 


1) Zatvorenijeh vrata. 

— Spominjem se, tako je! Baš malo iza toga, 
omalo nijesam ja glavom opario mjesec dana, što sam 
gledo da obranim Antunovića, kad se je ono bio pri- 
pio, pa opsovao Nika Lepeša, Palova: zapostata. 

: — A što je sad od Pala? Pozza je umro, to sam 
čuo. 

— 1] Palu je umrla žena, pak je. pošo proputo- 
vat negdje put Italije, bit će da se malo rastrese. 

U toliko je Mare donijela punu pliticu iskrižane 
hobotnice s lukom i postavila na stol a uzela bokaru, 
koja je već bila prazna, da je opet napuni. 

Nastane mala stanka, ier su se prijatelji svojski 
zalagali hobotnicom, te je u malo vremena plitica 0o- 
stala prazna. 

Mato uze komad pogače i pomaže po plitici da 
pokupi sok, koji je ostao na dnu, pak opet započme : 

— Dakle Pero, maloprije u početku razgovora 
nešto si mi natuknuo, zašto je sutra skupština ? 

— Za što? Za tugu i nevolju. Puk vidi, da mu 
vlastela sve to više krnje stara prava, pak ne će i od 
onoga, što bi mogo, da dava u braću nikakva priho- 
da od zemalja. Zato će valjat, ako baš ne ćemo da 
nam braća propane, odlučit da svaki brat plaća štogod 
u novcu, e da uzimamo otkle pokrivati troškove i uz- 
državati paroka, a gledat ćemo da uglavimo i to, da 
nijedan brat, kad se bude radit o njegovom interesu, 
ne bude smjeti glasovati.“ 

— A jesi li obavijestio svu braću? 

— Nema nas u selu nego 48, jer nas u sve i- 
ma 59, ali su 11 na moru. Obavijestio sam ih svijeh, 
baš sam hodio u tebe zadnjega. Sadar ti ja idem, jer 
će me čekat žena na večeru, ona ne zna, da sam ja 
u tebe večero. 


zu Bi 


Pero ustade a Mato ga doprati do vrata, poda 
mu ruku te zaželivši jedan drugomu »dobru noć«, Pe- 
ro ode put doma a Mato zatvori vrata. 


N. 


Osvanuo Petak tih i blag kako u sred ljeta, sa- 
mo malo oblačan. U Luci je nekako, ko da je kakav 
blagdan. Niko od muškijeh ne radi, dapače su skoro 
svi obukli stajaće haljine. Najviše, ako vidiš kojega, 
gdje s ostima u ruci ide uz kraj, ne bi li ubio koju 
hobotnicu jali sipu. 

Mato je baš pregledo nešto zelja na d6cu pred 
kućom, kad naljeze Pero i s njim Luka Dender. 

— Dobro jutro, Mato, uranio ako Bog da!— o- 
slovi Pero Mata. 

— Evo jesam, Bogu hvala, dobro, pa brčkam 
po malo ovdje oko ovo kupusa i gledam ima li gdje 
koja gusjenica, a ti Luko? 

— Čekamo ja i Pero da zazvoni doli u crkvi. 

Oni u riječi a zvono navijesti, da ima služba bo- 
žija započeti. 

Mato preskoči megju, koja je dijelila njegov do- 
lac od puta, pa se pridruži Peru i Luci, te sva tro- 
jica odoše put crkve. 

Kad su oni uljegli u crkvu, sva su ostala braća 
već bila na okupu. 

Otac Didak Arbošeli otsluži svetu misu, iza ko- 
je glavar progovori sakupljenoj braći uzrok skupštine. 
Prihod od zemalja, veli on, niko od braće u crkvu 
ne će da dava, za to će valjat, da svaki brat doprine- 
se na godinu štogod u novci. Osim toga valjat će 
odlučit, da nijedan brat, kad se o njegovu poslu radi, 
ne smije glasovati. ' 


Nastade mala raspra, iza koje braća glasovaše. 

Gotovost skupštine bje ova, koju Vicko Righi, 
notarev pomoćnik, u matrikulu zapiše: 

Adi!) 25 febrara 1783. 

1. Budući crkovna baština falila?), koja veće nije u 
biću mantenjat?) crkvu, ni plaćat paroka kako i dose- 
le, zato mi braća oblegavamo se“) tansat?) po kućam 
svako godište koliko uzbude od potrebe za rečenu cr- 
kvu i paroka. 

Primljena part 5) po 44 balote") suproć 4. 

2, Žudeći mi mir u našemu kapitulu hoćemo da 
part ) interesana nema balotat*) u svome poslu, ni 
stat u kapitulu. 

Primljena po 42 suproć 6. 


1) Dne. 

2) Izdala. 

3) Usdržavat. 

4) Obvezujemo se. 

5) Oporezovati se (talijanski tassarsi). 

6) Od latinske riječi pars — dio. 

7) Kugljice — glasa. ; 

8) Ovdje u smislu stranka (part interesana — zanimana stranka). 
9) Glasovat. 


A 

U oči badnjega dana. 


Po podne jednog lijepog nedjelnog dana godine 
1819. sve je živo i veselo u Dominka Talijanca na 
Konalu. Na jednom žerinu pred kućom igra veselo 
društvo na boča. Kuntoše ') su svukli te premetli pre- 
ko megje ili obližnje grane kojega stabla, a košulje 
su raspeli, jer, i ako je zimsko doba, sunce pripeklo 
baš ljudski. Dominko je donio i naslonio u kut megje 
ovišu bokaru punu vina, nekoliko struka mladoga lu- 
ka, desetak kuhanih jaja, komad pogače i malo soli. 
Kako koji od družine zaigra, onako pristupi k megji, 
okine komad kruha, oguli jaje, smota struk, dva, lu- 
ka, zamoči u so, te se založi, pa prihvati bokaru i 
napije se. 

Pero je Grmoljez nagnuo bokarom, čini se, ne 
će je ni puštit više iz ruke. 

— Polako tamo ej, i ja bi se napio! dometne u 
šali Kuzma Dragić, pa pristupi k Peru i prihvati bo- 
karu, da mu je odmakne s usta. 

Pero mu pušti bokaru, obriše rukavom od ko- 
šulje usta pak ođahne: — a haj, baš sam i bio že- 
dan, valaj kume Kuzma sad ću ti srcem zaigrat! 

— I hodi, igraj, a manje se hvali, jerbo je baš 
tebe red, zove ga Vlaho Ćuk. 

— Evo me 0, haj, sad ćeš vidjet, kako se igra. 
Gdje je buč, a koje su naše boče? 

— Eno ti buča taman suproj hreku od murve: 
ona na vrh njega, ono ti je njihova, a one dvije oko- 


1) Gornje odijelo. 


— Moe 


lo, ono su naše. Udri njihovu, pak su naša dva ponta! 

— Ne bi ja, kume Vlaho, ja bi polako sukan- 
do, ') pa ako im ga ne ugrabim, neka udara Luko. 

— Eto te tamo, čini kako znaš da je bolje. 

Pero se malo promisli, obrne bočom dva tri pu- 
ta u ruci dok je zgodno namjesti, pak se malo zatiči 
i hitne je svom snagom iz ruke. 

— Ha, puška ti ruka, baš si junački udrio, sad 
su dva naša, viče Vlaho i skače od veselja. — Ej, 
kume Niko, ugrabi je, ako te majka rodila! 

— A ko će je ugrabit, kad je baš od junaka 
zaigro, veli Nikola i zaigra, ali promaši. 

— Dosta nam je, viče i skače Pero, imali smo 
13 a sad 2, to je 15; dobili smo igru, plati Nikola 
vino! 

— Pa što si se pomamio, Bog s nami i angjeli 
božiji, ovu ste nekako ćoravo dobili, a sad ćemo još 
jednu, pa da vidimo, hoćete li i nju dobit? 

_ Ne ćemo više, jer ne možemo, a znaš i sam 
zašto: već je neka ura a zimsko je doba, a valjat će 
da se malo i porazgovorimo i dogovorimo za sutra. 

_ Pravo imaš, nego uljezimo u kuću, pak će 
mo popit još po žmuo i malo pročavrljat. 

Jedan za drugim uljegoše u kuću i sjedoše na- 
okolo dugačkog stola. 


1) Izmegju raznih osobitosti dubrovačkoga dijalekta ima i ova: 
Dva su glagolja sačuvala hrvatski korjen a primili talijanski do- 
četak u partićipu sadašnjeg vremena. Ta su dva glagolja: sukati 
(baciti kuglju lagano, da se jedva dovuče do buča, ali da ostane 
što je više moguće bliže njega) i šetati. 

Ova dva glagolja čine partićip sadašnjosti sukando i šetando. 
Primjerice: »Baci boču sukando«. »Bio sam do Boninova šetando«. 
I pridavnik lijepo čini u superlativu lijepisimo. Ali se ovo manje 
čuje, dok se »sukando« i »šetando« čuje svaki čas. 

— Što ti se čini Nikola, počme prvi Vlaho, ka- 
kvu je opravio Andro»! 

— Da ti pravo rečem, mučno mi je i vjerovat, 
a ma kad svak govori, nešto ima bit. Nijesam se na- 
do od njega; grehota, da je sin pokonjega Bara. Po- 
štenijega čovjeka nije bilo na daleko. 

— Da ti pravo rečem, umetne Kuzma, nije mi 
se nigda puno milio . . . . oni njegov posmijeh! Ala 
ga je baš ni čovjek ni čovjeku prilika, poć se prodat 
za ono malo solada na mjesec! Osramotio je sebe, 
obitelj i svu braću. 

— Ali ljudi božji, što se čudite, uskosi se Pe- 
ro, koji do tad nije bio progovorio, i što pretresate ? 
Bog je svakoga čovjeka stvorio, da bude čovjek, a 
kad on to ne će da bude, neka bude živina; ali tad 
mu megju ljudima ne može da bude mjesta. Sutra je 
skupština. Mislim, da ćemo sva braća bit složna, da 
ga se iz braće na sramotu potjera. U svakoj braći 
našega slavnoga grada, pa i u našoj, Bogu hvala, sa- 
mo poštenu čovjeku ima mjesta. 

— U zlato ti se okovala, kume Pero! Pošteno 
si reko, sutra ćemo ga istjerat, daleko ga kuća. 

Još su se prijatelji porazgovarali o trgovini, o 
radnji, o zadnjoj ljetini, pak se razigjoše uvjereni, da 
sutra valja u braći oštro postupat, kako odavna nije 
slučaj bio. 

I. 

Kudgod se obrneš po Dubrovniku, pak i u naj- 
zabitnijem ulicama, naći ćeš crkava, ako ništa, a ono 
u vlasteoskoj kući domaću kapelicu. Koliko su ove 
crkve i crkvice vrijedile za doba republike, lijepi je 
dokaz odgovor jednog vlastelina nekom strancu. Šeto 
se ovaj po Dubrovniku, pa vidio sve crkvu do crkve, 

te upita jednog domaćeg vlastelina: »Zašto je vaš 
grad pun crkava?« A on mu odgovori: »Erano tanti 
corpi di guardial« !) I zbilja crkve su u Dubrovniku 
kako nigdje držale vjeru, čuvale moral i odanost pra- 
ma starješinam u puku. Kad je jednoč nastala raspra 
izmegju vlastele i kad se knez nije izabro, niko nije 
gradorh vlado i to je nekoliko mjeseca trajalo, a puk 
se nije ni pobunio ni uznemirio, nego. je hodio po 
crkvam i Boga molio, da svagjenu vlastelu pomiri, 
Jedini primjer u svjetskoj povijesti! 

U mnogijem su od ovih crkava bila razna brat- 
stva, gdje su se ljudi iz različitih klasa i raznih za- 
nata sakupljali i Bogu molili a više se puta izmjenič- 
no pomagali, jer je bilo dvije vrsti ovakovih bratsta- 
va, biva, jedna su bila čisto duhove naravi, a druga, 
premda crkovna bratstva i pod zaštitom kojega sveca, 
ipak su pretežno bila za izmjeničnu pomoć i za una- 
pregjivanje i čuvanje domaćeg obrta. 

Izmegju raznih bratstava, koja su već prije op- 
stojala i koja su se kašnje sastavila, osnovaše Isusov- 
ci godine 1626 bratstvo »naviještenja Gospina«. Ovo 
se bratstvo sastojalo iz pučana svakog zanata i zato 
se isprva zvalo »kongregacija zanatlija«. Ali da se 
može postati članom ovoga bratstva, valjalo je biti 
»od časna zanata, godišta pristojnijeh, dobra živo- 
ta«. Valja naime znati, da je u Dubrovniku bilo ne- 
kijeh zanata, koji su se smatrali—sve do nazad _ma- 
lo godišta — nečasni. Po gornjim riječima matrikule 
(bratstvenog zakonika) vidi se, da onaj, koji bi se ba- 
vio kojim od »nečasnih« zanata, nije bio dostojan, da 
bude upisan u ovo bratstvo, a ako bi nastupio u je- 


1) To su sve bile stražarice. 

dan od tih zanata iza kako je već prije bio upisan u 
bratstvo, ostala bi ga braća odalečila iz bratstva, Koji 


su bili ti zanati? Na svrsi matrikule nalazimo imena: 


nekih, koji su bili odalečeni iz braće radi nemira, ra- 
di nedolazenja u crkvu, radi zbog ponašanja, a jedan 
»per essersi fatto tamburino« (jer je posto bubnjar) 
a opet neki »per essersi fatto sbirro di dogana« (jer 
je posto carinar). Ova su 'se dakle dva (a bit će ih 
bilo i još?) zanata u Dubrovniku smatrala za nečasne. 
I baš istina je,da se do nazad malo vremena glaz- 
bara nekako prezirno zvalo »mužikanat« (»kara se 
kako mužikanti«), a za carinare su bila u Dubrovniku 
dva naziva »financijer« i »žbir«, oba sarkastična. Za- 
to i govori onaj mornar u »Ekvinociju«: . .. »žbiri 
— u kam se uprli«. 

Duhovne je vježbe i skupštine obavljalo ovo 
bratstvo u crkvici, koja vodi iz manastira isusovačkog 
u veliku crkvu u ulici sv. Katarine, a to sve do go- 
dine 1806. 

Te je godine Frančez zapremio i manastir i cr- 
kvicu. Tadar braća zamoliše bratsvo kamenara, koje 
se od davnina sakupljalo u crkvi od Domina na »ši- 
rokoj ulici«, da im dopusti u ovoj crkvi držat skup- 
štine i vršit duhovne vježbe, a po imenu crkve i pro- 
zva se »bratstvo od Domina«. 

I danas se, premda samo što životari, u istoj cr- 
kvi sakuplja. 


II. 


Ponedjenik je u oči badnjega dana 1819. Uz 
»široku ulicu« idu negdje dva i dva,a negdje i više 


ih zajedno braća od Domina. Kako koji dogje na dno _ 

ulice, gdje je crkva, skine klobuk, pobožno se pre- 
krsti pa u crkvu i ravno na svoje mjesto — jer je 
svakomu svoje mjesto opredijeljeno. Na desno glav- 
nog oltara sjedi »glavar« a njemu s desne i s lijeve 
na istoj klupi po jedan »asistenat« (doglavnik). Su- 
proć njima na prvoj klupi s lijeve strane oltara sjedi 
»potajnik« (tajnik), a iza njega »savjetnici« i »nauči- 
telj od mlagjijeh«. Na desnu ovijem uprav ispod pro- 
povijedaonice sjedi »nedjelnik«, a suproć oltaru na 
dvije klupe sjede »pjevaoci« i »štioc«, a iza njih »po- 
miritelj«, »pregledaoci nemoćnika« i »čuvaoci svetijeh 
stvari«. Tik samih vrata sjedi na maloj klupi »vratar«. 
Ostala su braća namještena tamo-amo s desne i s li- 
jeve na klupama. 

Taman otac Gjuro Bašić »otac od skupštine« (ka- 
pelan) nogom u crkvu, a zvonar priklenjiva misu. 

Do mala stupi ovaj svećenik odjeven u svetu 
odeždu pred glavni oltar, da služi svetu misu. On na 
oltar, a pjevaoci započeše obične propisane pjesme. 
Štioc je pročito epistolu jakim glasom naški, a iza 
njega misnik sveto jevangjelje takogjer maški. Kad je 
dovršio čitanje, okrene se licem prama braći i drža im 
kratki govor, u kome im je predočio radost i veselje 
svega kršćanstva božjemu porodu, a kad je bio na do- 
maku govora, zaglavi : »Molim vas, draga braćo, da 
svi ostanete iza mise u crkvi, jer imamo nešto mučno 
danas da odlučimo«. 

Mnogi su od braće znali o čemu se radi, a mno- 
gi nijesu, te su željno čekali, kad će misa svršit, da 
čuju, o čemu će se vijećati. : 

Misa se svršila, otac diže svetu odeždu sa sebe 
i povrati se k oltaru, te naredi, da pjevaoci zazovu 
pomoć duha svetoga. Kad je pjevanje dovršilo, sjede 


_9— 


na desnu oltara u stolicu, koja bi se uvijek na to 
mjesto, kad bi bila skupština, za kapelana postavila. 
Učini rukom znak križa, pak progovori : 


»Draga braćo! Danas smo se ovdje sakupili, da 


o nečemu presudimo, što se nijesam nado, da ću kroz 
ovo vrijeme što još uzživem, dočekati. Vi znate i po- 
znate naše propise i naše dužnosti. Ko neće, da ih 
viši, ne bijaše se nigda u naše društvo upisat. Znate 
i poznate, da vi kako braća ovog časnog bratstva va- 
lja da »bježite svi sa svom pomnjom od zle družbe, 
od mrmošenja i od zlijeh razgovora«. Valja da »bje- 
žite još od igre od karata i kad znate od koga brata 
kojugod stvar nepristojnu, ljublježljivo doglasite ocu 
od skupštine, da ga razborito pokara«. Poznato vam 
je svijem, da kako mi svi, tako nadasve i naš glavar 
valja da poštuje našu matrikului da se po njoj vlada, 
a nadasve valja da pazi, »neka ne upusti nikoga iz 
nova u skupštinu što prije ne uzbude govorit s ocem 
vladaocem. A od onijeh paka, koji ištu bit primljeni, 
nek se vidi od koje su vrste, to jest jesu li od časna 
zanata, godišta pristojnijeh, dobra života, a na svrhu 
imaju li pravu volju za dohodit u skupštinu». 

»Ali se dogodi kadgod, da se vuk u jagnjećoj 
koži zavuče megju ovce. I nama se tako dogodilo. 
Uvuko se vuk izmegju ovaca. Vi svi poznate našega 
na žalost brata Andra Glandavaša. Od poštene je ku- 
će, dobra roda i plemena, ali se nije uvrgo u svoj 
stari soj. Zaboravio je svoje koljeno, zaboravio je svo- 
ja obećanja a primio se nečasnog zanata — posto 
je bubnjar gradske straže. Zato smo ja i naš časni 
glavar danas ovu skupštinu sazvali, da mu pravedno 
i po zakonu i kako se pristoji braći od Domina pre- 
sudimo. Mislim, da druga presuda ne može da bude, 

nego jedna, a ta je, da mu više megju nama nema 
mjesta. Ovo vam preporučam i ovo želim«. 

Dok je ovo govorio u crkvi je vladala tišina da 
bi i muhu bio čuo. A i kad je presto, još je za ne- 
ko vrijeme trajo isti muk, jer sva braća stajahu ko 
osupnuti upečatkom riječi svoga »oca«. 

Tad se diže glavar braće i progovori: »Ja mi- 
slim, braćo, da,što je naš otac reko, pravo je reko, 
poštenim su ljudima vazda vrata naše crkve otvore- 
na, a komu je starija pleta ') nego poštenje i obraz, 
daleko ga od nas kuća. Želio bih zato, da budemo 
svi od jedne riječi i da presudimo, da od danas Glan- 
davaš megju nas ne smije više doći. Sad uzmite ma- 
lo vremena, pak se dogovorite, te neka tadar jedan 
od vas nareče *) na glas cijeloj skupštini vašu odluku«. 

Braća se digoše sa svojih mjesta i skupiše se 
u jedno klupko, te iza kako se dogovoriše, razmjes- 
tiše se na svoja mjesta, a najstariji izmegju njih go- 
dištima, pomorac Mato Miljanović, stupi na sred crkve 
i jakim glasom reče: 

»Sva braća od domina skupljena na skupštini 
28. Dećembra 1819. odlučili smo, da od danas nije 
više Andro Glandavaš naš brat. I ko bi ga od _osta- 
le braće doveo u crkvu, da se ima kaznit globom od 
dvije plete. Dalje smo odlučili, da se zamoli gospara 
potajnika našega, da ovu odluku i ime i prezime o- 
voga nečasnoga brata upiše u matrikulu od braće i 
razlog, zašto je bio ličencijan (potjeran), neka vude 
služit za izgled drugijem i svakomu, da je bolji do- 
bar glas, nego zlatan pas«. 


1) novac, 
2) priopći. 

malo razigjoše svak za svojim poslsm. Sam je tajnik 
osto u crkvi, da zapiše u matrikulu, što su mu bra- 
ća naredila. 


»Otac« na to blagosovi braću, koji se malo po il 

Do koji će dan uljesti u štam- 
pu drugi svezak, a sadržavat će ovu 
radnju: ,Zadnji trzaji“, uspomena 
prigodom prve stote obljetnice pada  du- 
brovačke repuplike. 

Nadam se, da će sva ona gos- 
poda, te su se predbrojila na ota 
svezak, ostat predbrojnici i za ovaj 
drugi. 


Pisac 


